Emoticon Emoji Android 12 Dilancarkan: Simbol Telefon Bimbit Persis iPhone!

Versi Android baru biasanya membawa simbol emoji baru, dan Android 12 tidak terkecuali. Pasukan Emojigraph menemui lebih daripada 389 simbol emoji baru dalam versi beta 1 sistem operasi baru Google.

Walau bagaimanapun, emoji “telefon” yang sebelumnya serupa dengan telefon Android kini lebih menyerupai iPhone, ini boleh menggagalkan pengguna Android 12 yang menginginkan ungkapan yang lebih universal.

Masih ada masa yang lama sebelum Google melancarkan versi rasmi Android 12 dan emoji baru ini, di mana beberapa emoji dapat disesuaikan lebih lanjut.


Tertiris?! realme 6i Tampil 48MP Kuad Kamera + Pengecasan Pantas 18W

Tidak lama sahaja realme 5i (Klik Reviu) diperkenalkan di pasaran tempatan pada harga mampu milik RM599, kini ada khabar angin mengatakan generasi baharu realme 6i pula akan tiba melalui laman rasmi FCC.

Menurut sumber, peranti dengan nama model RMX2040 ini sebenarnya adalah realme 6i. Ia masih mengekalkan rekaan takuk kecil, dibekalkan bateri 5,000mAh dan mungkin disokong oleh teknologi pengecasan pantas 18W mengikut apa yang dilihat dalam gambar tertiris.

Bahagian kamera hadir dengan 48MP kuad kamera, lensa lain tidak diketahui konfigurasi lagi. Ukuran realme 6i adalah 164.4 x 75.x 9.0mm dan berat 195g, untuk saiz skrin pula mungkin menggunakan paparan 6.52”.

Adakah peranti berbadan putih ini seperti mana yang dikatakan adalah realme 6i? kita nantikan info selanjutnya dari pihak realme.


Alibaba Menaikkan Pegangan Di Dalam Groupon

Alibaba adalah nama yang sangat besar dan berpengaruh di dalam sektor e-komersil. Ia bukan sahaja memiliki platform perniagaan yang bernilai berbilion dolar, malah syarikat China itu giat dalam usaha memiliki pegangan saham di dalam perniagaan sedia ada.

Baru-baru ini Alibaba telah membeli 33 juta syer pegangan syarikat Groupon yang dianggarkan bernilai lebih dari 100 juta dolar. Pembelian syer tersebut menjadikan Alibaba pemegang keempat terbesar di dalam syarikat Groupon. Menurut sumber dari Alibaba, pembelian tersebut merupakan salah satu usaha Alibaba dalam merapatkan jurang dan untuk bertukar idea serta kepakaran antara China dan U.S.


Siri HONOR 20 Bakal Dilancar Pada 21 Mei Ini, Dihadirkan Dengan Rekaan Dynamic Holographic Yang Pertama Di Dunia

Siapa sahaja yang tidak mengenali peranti pintar terkenal, HONOR yang sentiasa tampil dengan peranti yang sangat menarik. Dijadualkan bahawa HONOR bakal memperkenalkan peranti dengan rekaan Dynamic Holographic yang pertama di dunia bagi siri telefon pintar HONOR 20 yang bakal diperkenalkan pada 21 Mei di London.

Apa yang pasti, rekaan peranti terbaharu daripada HONOR ini merupakan satu karya yang dihasilkan melalui gabungan antara artistik dan teknologi Triple 3D Mesh yang canggih yang mana material kaca di bahagian belakang peranti ini dilakukan menerusi 2 proses daripada teknologi ini.

Proses pertama adalah  mengukir jutaan prisma di bahagian belakang yang hasilnya seperti kesan pantulan seperti berlian. Proses kedua pula adalah ia diwarnakan dan di atas kaca melengkung diletakkan di atas permukaan yang telah diukir tadi. Justeru, ia akan menghasilkan 3 lapisan warna di bahagian belakang peranti ini.

Pada pelancaran tersebut, pengguna akan dijemput untuk “Capture Wonder” dengan kamera yang bertaraf profesional. HONOR 20 ini tampil dengan 6.26 inci all-view display dengan nisbah skrin ke kerangka 93.6% pastinya memberikan kepuasan tontonan kepada pengguna.

Dalam pada itu, peranti ini tampil dengan kedudukan yang cermat dari sensor cap jari di sebelah kanan bingkai aluminiumnya bagi melengkapkan kedudukan semula jadi jari apabila pengguna mengangkat telefon. Kedudukan kamera yang berbentuk L pastinya memberikan sentuhan keunikan pada peranti ni

Jadi sama-sama kita nantikan pelancaran peranti ini bagi mengetahui spesifkasi yang menyeluruh. Bagi mendapatkan maklumat lanjut anda bolehlah melayari laman sesawang HONOR atau di laman rasmi Facebook HONOR.


Pra-Tempah Huawei Mate 10 Di 11street – Dapatkan Hadiah RM999

11street adalah gedung membeli-belah atas talian yang terkenal menawarkan pelbagai barangan pada harga yang rendah. Oleh itu, 11street ingin memberi peluang kepada pelanggan baru dan sedia ada dengan membuka pra-tempahan peranti terbaru, Huawei Mate 10.

Bagi anda yang merancang untuk membeli telefon pintar canggih ini, 11street menawarkan hadiah berjumlah RM999 serta penghantaran ke rumah secara percuma. Malahan, pelanggan juga boleh mengurangkan harga bayaran dengan memasukkan kupon Big Savings RM100 yang boleh dimuat turun di dalam aplikasi.

Selain daripada itu, pelanggan juga diberi pilihan untuk membuat pembayaran secara ansuran iaitu selama 36 bulan. Pra-tempahan ini dibuka bermula hari ini sehingga 22 Oktober depan manakala penghantaran peranti pula akan bermula 28 Oktober kelak.


‘Study With Australia’ bakal Beri Akses kepada Pendidikan Secara Global

LONDON dan CANBERRA, Australia,

24 April 2020

/PRNewswire/ — Suruhanjaya Perdagangan dan Pelaburan Australia (Austrade) menjalin kerjasama dengan platform pembelajaran sosial, FutureLearn.com, bagi menyediakan kursus-kursus dalam talian secara percuma dan membantu pelajar-pelajar agar terus mendahului keluk pembelajaran.

Austrade mempromosikan Australia sebagai destinasi dan rakan kongsi pilihan untuk pelajar-pelajar antarabangsa melalui inisiatif Study Australia. FutureLearn bersama-sama dimiliki oleh Open University UK dan SEEK Group serta mempunyai seramai 12 juta pelajar di seluruh dunia dan hampir seperempat daripada universiti yang terkemuka di dunia menjalin perkongsian dengannya.

Ketua Pendidikan Global Austrade Rebecca Hall berkata, “Ramai pelajar yang telah terkesan akibat sekatan perjalanan yang dikenakan di seluruh dunia. Menyediakan akses kepada sumber pembelajaran dalam talian yang berkualiti tinggi daripada penyedia pendidikan Australia yang terkemuka merupakan cara mudah yang membolehkan kami terus menyokong pelajar-pelajar antarabangsa dalam matlamat pendidikan dan pembelajaran mereka semasa waktu yang mencabar ini.

“Meskipun universiti-universiti Australia telah bertindak pantas untuk menerima teknologi dan inovasi digital, peristiwa yang berlaku baru-baru ini memerlukan peralihan pantas dibuat terhadap pembelajaran dalam talian dan FutureLearn akan memberi pelajar-pelajar antarabangsa kami dengan pas digital untuk pembelajaran dalam talian.

“Projek perintis bersama FutureLearn ini akan membolehkan kami menyediakan akses dalam talian secara percuma kepada pelbagai jenis kursus daripada institusi-institusi pendidikan Australia yang terkemuka, membiarkan akses kepada pembelajaran dibuka sewaktu perjalanan antarabangsa dihadkan,” kata Cik Hall.

Ketua Pegawai Eksekutif FutureLearn Simon Nelson berkata, “FutureLearn berbangga dapat bekerjasama dengan Austrade untuk membantu memberi tumpuan pada penawaran pengajian tinggi Australia yang luar biasa.

“Misi kami adalah untuk meluaskan akses kepada pendidikan pada skala global. Kami telahpun bekerjasama dengan beberapa rakan kongsi pengajian tinggi Australia untuk melaksanakannya melalui rangkaian luas kursus berkualiti tinggi, ijazah dan kini mikrokelayakan. Melalui perkongsian bersama Austrade ini, kami akan terus merealisasikan misi kami.”

Kempen ‘Study with Australia‘ akan disediakan sehingga akhir Jun, bagi membolehkan institusi-institusi pengajian tinggi Australia dan penyedia latihan Bahasa Inggeris menonjolkan tawaran dalam talian mereka dalam kursus perniagaan, teknologi digital, STEM, penjagaan kesihatan dan pengajaran, antaranya.

Semua universiti Australia diundang untuk mengambil bahagian dalam wadah pembelajaran dalam talian ini dan dimasukkan ke dalam direktori rakan kongsi Australia di FutureLearn.com.

Keywords:  Computer/Electronics Education Higher Education Multimedia/Online/Internet New products/services

Source: PRNEWSWIRE


EKSKLUSIF! Sekitar Pelancaran Lenovo TheaterMax

Sebuah majlis pelancaran eksklusif anjuran Lenovo telah berlangsung dan sidang editor eRing berada di lokasi untuk melaporkan berita tersebut kepada anda. Ruang legar majlis menunjukkan sedikit petunjuk apa yang bakal menyusul sepanjang majlis tersebut. Terdapat beberapa hiasan virtual seperti panorama pantai, gerabak kereta api dan pelbagai lagi yang membuatkan editor sedikit teruja dengan majlis tersebut. Mari ketahui dengan lebih lanjut tentang teknologi TheaterMax yang menjadi salah satu tumpuan dalam majlis pelancaran ini!

TheaterMax merupakan teknologi paparan VR yang buat pertama kali dibawakan oleh Lenovo di dalam pasaran smartphone. Melalui teknologi ini, Lenovo memberikan akses yang lebih mudah dan pantas kepada pengguna dalam menikmati video VR yang imersif, anda hanya perlu menghidupkan fungsi paparan VR pada VIBE X3 dan K4 Note, selepas itu paparan peranti akan bertukar kepada mod split screen. Apabila fungsi ini diaktifkan, video format biasa boleh dinikmati dengan lebih imersif, ala-ala 3D!

Cara mengaktifkan fungsi TheaterMax / split screen :

Untuk menikmati tontonan video VR, Lenovo juga memperkenalkan sebuah peranti yang dikenali sebagai ANTVR yang dibangunkan sebuah syarikat dari projek Kickstarter. Ia mempunyai lensa segi empat yang besar, lantas memberikan kepuasan ketika menonton video. Ia juga dilengkapi span lembut bagi memastikan pemakai berasa selesa walaupun menonton untuk tempoh yang lama. Sebaik sahaja mengaktifkan fungsi VR Glasses Split Screen Mode, anda boleh meletakkan smartphone pada slot pemegang di bahagian hadapan.

Bacaan lanjut mengenai pelancaran Lenovo VIBE X3 & K4 Note


HUAWEI CLOUD: Perangi COVID-19 dengan Teknologi

SHENZHEN, China, 6 April 2020 /PRNewswire/ — Hari ini HUAWEI CLOUD mengumumkan bahawa mereka melancarkan pelan tindakan global untuk membantu pelanggan di seluruh dunia memerangi COVID-19 dengan perkhidmatan awan dan AI. Sebagai sebahagian daripada pelan tindakan antarabangsa terhadap coronavirus ini, HUAWEI CLOUD akan menyediakan perkhidmatan AI dan awan secara percuma serta akan merekrut rakan-rakan kongsi di seluruh dunia bagi bersama-sama membantu memerangi pandemik ini.

Deng Tao, Presiden Pasaran Global HUAWEI CLOUD berkata, “HUAWEI CLOUD telahpun bekerjasama dengan rakan-rakan kongsi di China untuk menggunakan teknologi yang inovatif seperti awan dan AI bagi memerangi pandemik ini dan telah mengumpul pengalaman praktikal menerusi analisis imbasan CT terbantu AI, penemuan ubat-ubatan, pendidikan dalam talian dan teknologi telekerja. Kini, kami melancarkan pelan tindakan antarabangsa ini untuk berkongsi pengalaman praktikal kami ke pasaran antarabangsa. Kami akan berusaha sedaya upaya untuk memanfaatkan teknologi bagi membantu pelanggan kami di seluruh dunia untuk mengatasi cabaran yang dihadapi sewaktu berlakunya krisis ini.”

Dalam domain penjagaan kesihatan, HUAWEI CLOUD menyediakan EIHealth secara percuma, termasuk perkhidmatan seperti pengesanan genom virus, penyaringan in silico ubat Antivirus dan perkhidmatan pemeriksaan pesakit CT terbantu AI. Dalam sektor pendidikan, HUAWEI CLOUD bekerjasama dengan rakan-rakan kongsi untuk menyediakan perkhidmatan pendidikan dalam talian kepada sekolah-sekolah dan institusi-institusi pendidikan yang lain. Mereka turut membantu perusahaan memindahkan perniagaan ke infrastruktur awan bagi memastikan operasi yang berterusan semasa pandemik ini masih berlarutan. HUAWEI CLOUD kini menyediakan 1,500 jam sumber awan percuma kepada setiap pengguna yang baru berdaftar, lengkap dengan sokongan profesional 24/7 di laman sesawang HUAWEI CLOUD (antarabangsa).

HUAWEI CLOUD juga telah melancarkan Program Rakan Kongsi Anti-COVID-19, satu program yang memberi tumpuan pada lima senario utama; pejabat jarak jauh, sokongan AI, bantuan perusahaan, penjagaan kesihatan pintar dan pendidikan dalam talian. Rakan-rakan kongsi yang mengambil bahagian dalam program ini bukan sahaja dapat memperoleh sokongan perniagaan, teknologi dan pasaran yang komprehensif, tetapi juga akan berpeluang untuk mendapat sumber awan secara percuma yang bernilai sehingga USD $30,000.

Bagi menyertai Pelan Tindakan Global untuk Memerangi COVID-19, hubungi kami di antivirus1@huawei.com.

Untuk maklumat lanjut, sila kunjungi: https://activity.huaweicloud.com/intl/en-us/fight-covid-19.html

Foto – https://photos.prnasia.com/prnh/20200403/2768628-1?lang=0

Keywords:  Computer Networks Computer/Electronics Telecommunications New products/services

Source: PRNEWSWIRE


Perbandingan Spesifikasi Siri Nokia 6

Nokia Malaysia ada model baru untuk pasaran tempatan yang baru sahaja dilancarkan minggu lepas iaitu Nokia 6.1 Plus. Apa yang menariknya peranti ini, ia hadir dengan paparan skrin takuk yang semakin menjadi trend hari ini. Walaupun agak terlambat, tetapi Nokia 6.1 Plus merupakan telefon pintar versi peningkatan berbanding model sebelum ini.

Selain dikuasakan oleh pemproses 40% lebih pantas berbanding sebelumnya, Nokia 6.1 Plus turut menyokong dwi-kamera 16MP + 5MP dengan sokongan teknologi AI dan mod Bothie. Kepada yang belum tahu, mod ini menyokong rakaman gambar dan video menerusi lensa depan dan belakang secara serentak.

Memfokuskan kepada mereka yang gemarkan permainan mudah alih tetapi memiliki bajet terhad, dalam masa sama inginkan peranti yang menawarkan paparan antaramuka Android asli (Android One).


Pemproses Snapdragon 823 Bakal Diperkenalkan Pada ASUS ZenFone 3 Deluxe Untuk Pasaran Terpilih

Seperti yang telah dikongsikan sebelum ini, ramai di antara kita yang sudah ketahui bahawa ASUS ZenFone 3 Deluxe bakal menampilkan sokongan cip pemproses Qualcomm Snapdragon 820.Namun begitu, terdapat laporan yang telah mendedahkan bahawa model ini akan turut hadir dengan cip pemproses yang lebih berkuasa iaitu Snapdragon 823 untuk pasaran terpilih seperti di Filipina dan juga berkemungkinan India.

Berbeza dengan cipset Snapdragon 820, cipset terbaru ini menawarkan prestasi yang lebih pantas dengan sokongan empat teras Kryo berkelajuan maksimum sehingga 3.0GHz berbanding hanya dua teras Kryo berkelajuan 2.2GHz sahaja.

Apa pun ia, diharapkan varian terbaru ASUS ZenFone 3 Deluxe dengan sokongan Snapdragon 823 ini akan turut diperkenalkan di pasaran Malaysia menjelang Ogos nanti.


CES 2018 : Huawei WiFi Q2 Rangkaian Rumah Pintar Hybrid Pertama Di Dunia

Router merupakan alat paling penting dalam menyebarkan liputan WiFi. Jika kelajuan internet yang dilanggan berkelajuan tinggi tetapi rangkaian dialami masih terhad, ini bermakna anda memerlukan router yang baru berteknologi tinggi.

Di CES 2018, Huawei tampil dengan router terbaru yang dinamakan Huawei WiFi Q2. Ia hadir dengan teknologi yang membolehkan pengguna menikmati sambungan WiFi dengan pantas walaupun di kawasan titik-buta. Router Q2 ini bukan setakat menawarkan liputan pada titik buta bahkan ia juga mampu memberikan isyarat pada jarak yang lebih jauh di samping frekuensi yang lebih kuat dan stabil.

Teknologi unik yang dibangunkan oleh Huawei menerusi modul G.hn gigabit PLC mampu memberikan liputan menembusi dinding serta halangan di sekitar rumah. Huawei menambah, pemasangan router Q2 ini pula mudah untuk dikonfigurasikan oleh kebanyakan pengguna hanya dengan lima langkah mudah.

Huawei WiFi Q2 didatangkan dengan empat model dengan varian yang teratas mampu beroperasi sehingga 1,867Mbps. Selain itu, sistem keselamatan terbaru lebih selamat digunakan berbanding router kebiasan yang menggunakan ciri WPS 2.


BlackBerry Dijangka Memperkenalkan Vienna Pada MWC

BlackBerry Priv telah dilancarkan beberapa bulan yang lalu dan kejayaan peranti tersebut masih samar-samar. Ramai pengguna berasa teruja dengan gabungan sistem operasi Android pada peranti BlackBerry, namun harga yang tinggi telah merencatkan sedikit jualan peranti tersebut. Respon yang kurang menggalakkan dari pengguna tidak menghalang BlackBerry dari terus menghasilkan peranti terbaru, menurut beberapa berita BlackBerry bakal memperkenalkan model terbaru yang dikenali sebagai Vienna pada majlis MWC tidak lama lagi.

Vienna bakal menjadi model kedua BlackBerry yang menggunakan sistem operasi Android dan mengekalkan papan kekunci QWERTY yang sangat sinonim dengan BlackBerry. Namun kali ini ia sedikit berbeza dari Priv kerana ianya bukan papan kekunci luncur. Papan kekunci tersebut dibina di bahagian bawah skrin 5 inci 1080p. Menurut desas deus juga peranti ini akan hadir dengan 3 GB RAM dan kamera 18 megapiksel.


Reviu Eksklusif: 10 Ciri-Ciri Menarik OPPO R15 Pro

OPPO Malaysia baru-baru ini telah berkongsi teaser mengenai peranti siri-R generasi baru yang bakal diperkenalkan di Malaysia pada 24 Mei 2018 ini. Peranti ini dikeluarkan dengan kemasan warna baharu dengan sentuhan Karim Rashid, pereka industri terkemuka dunia. Apa yang menariknya OPPO R15 Pro, ia merupakan telefon pintar pertama keluaran OPPO di pasaran Malaysia yang menawarkan lensa penggambaran dwi-kamera dengan ciri-ciri penggambaran yang menarik.

Tidak hanya memfokuskan kepada fungsi penggambaran, OPPO R15 Pro juga sesuai untuk mereka yang mementingkan prestasi sesebuah  peranti. Dioperasikan oleh Android 8.1 Oreo dengan pemproses Snapdragon 660 berkelajuan Octa-core 2.2GHz, peranti ini menawarkan RAM sebesar 6GB dan storan 128GB. Malah kehadiran pengecasan pantas VOOC membolehkan anda mengecas bateri berkapasiti 3,430mAh dengan lebih pantas.

Pra-Tempahan boleh dibuat mulai 25 Mei 2018.

Tidak mahu ketinggalan dalam menghasilkan lensa dwi-kamera, R15 Pro menjadi model pertama hadir dengan penggambaran dwi-kamera utama yang dibawa masuk ke pasaran tempatan oleh OPPO Malaysia, setelah OPPO R11 dilancarkan di pasaran China pada Jun 2017.

Menawarkan lensa beresolusi 16MP+20MP dengan sokongan PDAF, gandingan sensor Sony IMX519 bersama aperture f/1.7 ini mampu menghasilkan gambar yang lebih cerah dengan dinamik warna yang lebih baik walaupun dalam pencahayaan rendah.

Sokongan teknologi AI Beauty 2.0 pada kamera swafoto R15 Pro dilihat sebagai perintis swafoto yang sempurna.

Ia mampu mengesan jantina, umur, warna kulit dan tekstur serta persekitaran pencahayaan yang mampu memberikan pengalaman berswafoto yang lebih sempurna dan semula jadi kepada kaki swafoto.

Tidak dinafikan kesemua telefon pintar dwi-kamera hari ini menawarkan kamera utama dengan efek bokeh, tetapi tidak semua peranti itu menyediakan ciri latar belakang hitam.

Salah satu kelebihan R15 Pro adalah kamera utamanya boleh mengambil gambar dengan efek 3D Potrait Lighting.

Bagi memberi lebih keseronokan semasa mengambil gambar, telefon pintar ini telah hadir dengan pelekat AR yang comel untuk digunakan.

Pengguna boleh memilih pelekat yang disukai sebelum mengambil gambar menggunakan kamera utama ataupun swafoto. Jangan lupa berkongsi gambar yang diambil ke laman sosial.

Jika sebelum ini, OPPO F7 menggunakan skrin bersaiz 6.23 inci, R15 Pro pula menampilkan paparan skrin lebih besar berukuran 6.28 inci.

Masih mengekalkan resolusi 2280×1080 dan nisbah 19:9, telefon pintar ini hadir dengan rekaan nisbah skrin-ke-kerangka 89% yang masih sesuai dipegang dengan sebelah tangan.

Berbeza dengan rekaan model OPPO sebelum ini, R15 Pro kini menampilkan rekaan yang lebih premium dengan kualiti bahan binaan berasaskan gelas 3D.

Rekaan melengkung ini secara tidak langsung kelihatan lebih elegan dan bergaya, malah rekaannya juga nipis dengan ketebalan hanya 8mm sahaja.

OPPO R15 Pro dikeluarkan dengan kemasan warna baharu dengan sentuhan Karim Rashid, pereka industri terkemuka dunia.

Didatangkan dengan dua pilihan warna iaitu Cosmic Purple dan Ruby Red, OPPO mensasarkan penjualan peranti ini kepada golongan milenium yang mementingkan gaya kerana kemasan warna gradien ini mempunyai dua tona warna yang berbeza.

Sepertimana OPPO F7, R15 Pro juga hadir dengan sokongan Full Screen Multitasking yang membolehkan pengguna membuat tugasan dengan mudah.

Sebagai contoh, jika menerima SMS ketika sedang bermain permainan mudah-alih, anda boleh terus membaca mesej sambil bermain.

Namun begitu, fungsi ini perlu diaktifkan terlebih dahulu di ruangan tetapan.

Telefon pintar ini tidak hanya memfokuskan kepada fungsi multimedia sahaja, tetapi juga kepada mereka yang mementingkan prestasi sesebuah peranti.

Kepada yang gemar bermain permainan mudah alih, telefon pintar ini boleh dipertimbangkan kerana ia dibekalkan dengan RAM 6GB dan storan 128GB.

Malah sokongan Game Acceleration pula memudahkan anda mengawal permainan.

Sokongan teknologi VOOC Flash Charge pada R15 Pro pastinya menjanjikan masa mengecas yang sangat pantas kerana berdasarkan kenyataan yang dibuat, dengan hanya 5 minit masa mengecas, anda berupaya menikmati 2 jam masa panggilan.

Ini bermakna, anda tidak perlu menunggu terlalu lama untuk mengecas penuh bateri berkapasiti 3,430mAh yang dimiliki oleh telefon pintar ini.


Kakitangan IQM menerbitkan pencapaian komputer kuantum di Nature

Pengesan radiasi nano berkelajuan tinggi baharu kini setanding dengan pembaca komputer kuantum terbaik. Ramai pekerja IQM yang hadir menulis bersama penyelidikan yang dilakukan di Aalto University dan VTT Technical Research Center of Finland.

ESPOO, Finland, 30 September 2020 /PRNewswire/ — Prof. Kumpulan penyelidikan dan kolaborator universiti Mikko Möttönen telah mencipta bolometer berskala nano yang cepat dan sensitif ultra yang mengesan radiasi gelombang mikro yang sangat lemah. Sebenarnya, radiasi yang dikesan sangat lemah sehingga memanaskan secawan kopi pada suhu bilik, dengan 1°C di dalam ketuhar gelombang mikro akan memakan 50 septilion kali lebih banyak tenaga. Itu adalah 5 dan diikuti dengan 25 kosong.

“Peranti ini sangat kecil; malah boleh masuk ke dalam bakteria,” kata Möttönen yang merupakan Profesor Teknologi Kuantum bersama di Aalto University dan VTT dan juga Pengasas bersama IQM.

Bolometer baharu dapat mengukur tenaga foton dengan lebih tepat dan pantas berbanding sebelumnya. Ini penting untuk komputer kuantum, kerana mengukur tenaga qubit, bit kuantum, adalah bahagian yang tidak boleh dipisahkan daripada algoritma kuantum. Lebih-lebih lagi, peranti ini kecil dan mudah disatukan ke dalam pemproses kuantum superkonduktor, memberikan laluan yang jelas menuju aplikasi dunia nyata.

“Kami memulakan konsep bukti menggunakan paladium emas untuk bolometer,” kata M.Sc. Roope Kokkoniemi, pengarang pertama kertas Nature yang baru sahaja bergabung dengan IQM. “Ia berkesan tetapi pada masa yang sama kami juga mencari cara untuk menjadikannya lebih baik. Di sinilah graphene dimasukkan sebagai pengganti. Keputusan akhirnya adalah sensor yang jauh lebih baik yang dapat beroperasi pada kelajuan yang lebih tinggi, jauh lebih baik sehingga dapat berguna dalam membaca keadaan qubit superkonduktor, blok bangunan pemproses kuantum superkonduktor,” tambah Roope. Ini juga merupakan usaha kolaborasi dengan kumpulan NANO Profesor Pertti Hakonen dari Aalto University, dengan VTT dan dengan National University of Singapore.

Mempercepat pembangunan di IQMDalam komputer kuantum seperti komputer yang dibangunkan di IQM, teknologi pengesan ini terbukti sangat berguna untuk menggantikan pembaca konvensional dan memungkinkan peningkatan pemproses kuantum masa depan kerana ukurannya yang agak kecil. Secara dasarnya berada di pusat kuantum di Finland, IQM berada dalam kedudukan yang unik untuk mengkomersialkan pencapaian tersebut melalui kerjasama erat dengan ekosistem kuantum tempatan yang sedang berkembang.

“Kami menganggap ini merupakan satu pencapaian menarik dalam bidang teknologi kuantum. IQM sentiasa mencari kaedah baharu untuk meningkatkan teknologi komputer kuantumnya dan bolometer baharu ini pasti datang dengan harga yang sesuai,” jelas Dr Kuan Yen Tan, Pengasas Bersama IQM yang juga terlibat dalam penyelidikan yang dilaporkan.

Teknologi daripada penyelidikan terbaikIQM adalah contoh utama kisah pemindahan teknologi yang berjaya, melambangkan bagaimana penyelidikan dapat dikomersialkan dengan cara yang cepat. IQM telah menjadi syarikat komputer kuantum terkemuka di Eropah dalam waktu yang sangat singkat, telah melangkah ke arah jualan komputer kuantum komersial pertama. Syarikat ini telah berjaya membentuk sebuah landasan yang unik di lapangan, bukan hanya kerana telah dapat merekrut sebahagian besar kumpulan jurutera kuantum berbakat yang sangat terhad, tetapi juga kerana kemampuannya untuk bekerjasama dengan universiti dan rakan industri di seluruh Eropah.

Bahagian penting dalam pembangunan yang pesat dan kecemerlangan IQM dalam bidang pengkomputeran kuantum berpunca daripada interaksi rapat dengan ahli akademik. Sebenarnya, IQM sangat bersepadu dalam akademik dan kebanyakan pekerjanya mempunyai latar belakang penyelidikan. Pasukan IQM telah secara kolektif menerbitkan lebih daripada 640 artikel ilmiah dengan lebih daripada 27,000 petikan.

Tujuan IQM adalah untuk menjadi syarikat komputer kuantum pan-Eropah dan mengembangkan lagi kerjasama dengan pasukan penyelidikan terbaik di seluruh Eropah.

Pautan ke artikel Nature: https://www.nature.com/articles/s41586-020-2753-3

Pautan ke siaran akhbar Aalto University: https://www.aalto.fi/en/news/new-detector-breakthrough-pushes-boundaries-of-quantum-computing

Hubungi IQM untuk sebarang soalan dan komen:

Dr Kuan Yen Tan  Ketua Pegawai Teknologikuan@meetiqm.comTel. +358 50 477 8091  (Bahasa Inggeris & Bahasa Cina)

PERTANYAAN MEDIA

Henrikki Mäkynenhenrikki@meetiqm.com Tel. +358 40 547 3835(Bahasa Inggeris & Finland)

KIT MEDIA IQM:MUAT TURUN

IQM Finland Oy Keilaranta 1902150 EspooFINLANDwww.meetiqm.com

Keywords: Computer Hardware Computer/Electronics Electronic Components Magazines Publishing/Information Service New products/services STEM (Science，Technology，Engineering，Mathematics)

Source: PRNEWSWIRE


Sebab Kenapa Anda Perlu Menebus e-Tunai Rakyat Guna Boost

Program e-Tunai Rakyat yang sedang hangat diperkatakan nyata memberikan banyak kelebihan pengguna, sama ada Boost, Touch ‘N Go eWallet atau Grab turut menawarkan pelbagai ganjaran sambutan sempena program ini.

Bagi aplikasi Boost, ia juga memberikan banyak ganjaran kepada pengguna bersempena dengan e-Tunai Rakyat dalam pelbagai cara, antaranya:

Bagi memberikan lebih kepada pengguna selain daripada e-Tunai Rakyat RM30, semua pengguna yang menghantar permohonan termasuk yang tidak layak untuk mendapat setelah pengesahan dari JPN/LHDN dapat menerima kejutan Shake Reward (sekali) yang berpeluang memenangi hadiah sehingga RM8,888.

Boost berkerjasama dengan jenama dari pelbagai industri seperti Celcom, Mydin, KK Mart, AEON Big, KFC, Pizza Hut, Old Town, Petron, GSC, Tesco, Zalora, PrestoMall, SeaGM, Fave, Caring Pharmacy, Guardian, Starbucks, Tealive, myNEWS, Yoodoo dan banyak lagi.

Pengguna juga boleh menikmati penjimatan sehingga RM1,888 menerusi pembelian dalam aplikasi, pembayaran bil, tiket wayang atau tambah nilai pelan prabayar. Tambahan lagi, pengguna juga boleh membeli bundle menarik dari rakan jenama dengan penjimatan sehingga RM150.

Boost akan memberi ganjaran kepada pengguna yang mengajak teman-teman dan keluarga terlibat dalam revolusi tanpai tunai ini.

Dengan refferal code yang unik, anda boleh mendapat RM18 ganjaran tunai bagi setiap 5 orang yang menggunakan refferal code anda. Setiap satu referral bernilai RM3 dan rujukan yang ke-5 pula akan mendapat RM6, anda boleh menebus ganjaran tunai rujukan ini tanpa had.

Bersempena sambutan Tahun Baru Cina, pengguna boleh menyertai Boost Ang Pow Challenge. Setelah pengguna menghantar permohonan e-Tunai Rakyat, mereka akan secara automatik menerima 2 Ang Pow di dalam Boost yang mana nilainya sehingga RM10 setiap satu.

Cabarannya bermula apabila anda perlu menghantar satu Ang Pow kepada pengguna Boost yang lain yang belum lagi terlibat di dalam Ang Pow Challenge, atau yang belum menjadi pengguna Boost bagi membolehkan anda menerima 2 Ang Pow setiap hari.


Samsung Galaxy Fold Rasmi – Penambahbaikan Lebih Sempurna + Sokong RAM 12GB

Akhirnya! Samsung kini secara rasmi mengumumkan pelancaran Samsung Galaxy Fold di Korea – bakal dikuti oleh beberapa negara lain termasuk Perancis, Jerman, Singapura, UK, Amerika Syarikat dan sebagainya. Tersedia dalam dua warna menarik iaitu Cosmos Black dan Space Silver – Samsung Galaxy Fold juga dihadirkan dengan pillihan versi 5G.

Melalui penambahbaikan terbaru ini, Samsung Galaxy Fold dikatakan menawarkan pengalaman mudah alih terbaru yang padat dengan sokongan multitasking lebih hebat. Berikut adalah spesifikasi penuh Samsung Galaxy Fold :

Berikut adalah rupa paras peranti ini secara keseluruhan:

Artikel Berkaitan:


Game Of Thrones Memegang Takhta Cetak Rompak

Game Of Thrones merupakan siri televisyen popular yang diangkat dari karya George R.R. Martin, siri tersebut mempunyai jumlah peminat yang sangat besar dari pelbagai pelusuk dunia. Populariti itu secara tidak langsung menjadikan siri tersebut menjadi rancangan televisyen yang paling banyak dicetak rompak bagi 4 tahun berturut-turut.

Menurut data dari Torrent Freak, episod Games Of Thrones telah dimuat turun secara haram sebanyak 14.4 juta salinan. Statistik tersebut sangant mengagumkan kerana ia hanya berdasarkan kiraan muat turun melalui servis torrent, tidak termasuk dengan tontonan atas talian secara haram. Angka muat turun tersebut adalah dua kali ganda lebih besar dari The Walking Dead yang diletakkan di tempat kedua dengan 6.9 juta muat turun, diikuti siri komedi The Big Bang Theory.


Reviu Eksklusif : vivo V15 Pro – Peranti Cantik Luar Dan Dalam, Pasti Buat Anda Tersenyum

vivo v15 pro baru sahaja dilancarkan secara rasmi di Malaysia pada 26 Februari 2019 dengan tanda harga RM1,799. Ia dilihat membawakan inovasi terkini, di samping kuasa luar biasa dalam merubah cara kita berfikir.

Namun,  adakah peranti ini berbaloi untuk dimiliki? Ataupun, pokok persoalan yang lebih besar adakah ia boleh memenuhi keperluan pengguna masa kini? Bersama eRing, reviu eksklusif ini bakal cuba menjawab dan merungkai segala persoalan yang bermain di minda anda!

vivo V15 Pro memperagakan skrin penuh bersaiz 6.39 inci dengan resolusi FHD+ bersama nisbah pada badan sebanyak 91.64%. Bagi kami, kualiti paparan dilihat lebih daripada memadai dan cukup memuaskan melalui panel Super AMOLED dengan penghasilan warna yang cukup baik. Paparan ini juga memberikan pengalaman sudut tontonan sangat baik dan lebih semula jadi tanpa sebarang gangguan kerana tiada kewujudan takuk.

Peranti ini hadir bersama rekaan kamera “sorok” sama seperti vivo NEX bagi memposisikan lensa hadapan. Sebagai tambahan, ia juga dibina bersama kemasan sisi melengkung ke arah skrin yang pastinya terasa premium dan sangat selesa di dalam genggaman tangan.

Pada sisi kanan terdapat butang laras suara dan butang kuasa yang terbina pada tahap mudah untuk digapai. Sisi kiri pula, ditempatkan ketersediaan slot kad mikro SD dan butang fizikal khusus bertujuan untuk mengaktifkan ciri Google Assistant.

V15 Pro masih mengekalkan ketersediaan ‘lubang’ kegemaran ramai iaitu port audio 3.5mm yang diletakkan pada bahagian atas bersebelahan dengan kamera selfie tersorok. Terdapat ketersediaan slot SIM, sambungan micro-USB pembesar suara yang terletak pada bahagian bawah peranti.

Kami amat mengesyorkan agar anda menggunakan casing kerana panel belakang peranti ini agak licin untuk dipegang dan pada masa sama, ia juga memerangkap kesan cap jari dengan mudah.

Enjin dalaman V15 Pro dijana dengan cip pemproses Snapdragon 675 bersama ketersediaan memori yang dilihat memadai untuk kegunaan pengguna pada hari ini iaitu 6GB RAM dan storan sebesar 128GB.

Sepanjang penggunaan, kami mendapati cip ini mampu menggalas tugasan harian dengan baik. Melaluinya, kami juga boleh membuka seberapa banyak aplikasi yang mahu tanpa sebarang masalah. Prestasi pengaliran haba V15 Pro juga berada pada tahap terbaik dan tiada sebarang isu pemanasan yang ketara meskipun peranti digunakan secara berterusan.

Berdasarkan hasil pengujian yang dilakukan, kami mendapati V15 Pro mencatatkan skor 181011 sebanyak mata untuk ujian antutu. Bagi ujian Geekbench 4 pula, ia memaparkan skor sebanyak 2366 mata untuk ujian tunggal dan 6554 mata untuk ujian pelbagai teras.

V15 Pro menyajikan antaramuka Funtouch OS 9 bersama Android 9.0 Pie. Antaramuka ini mempersembahkan paparan yang kemas bersama ikon ceria sekaligus mesra pengguna dalam memberi pengalaman terbaik.

Selain itu, pengguna juga boleh mengubah sendiri tema mengikut cita rasa masing-masing menerusi fungsi pertukaran tema terbina. Tidak ketinggalan, ia turut menyelitkan paparan control centre dengan mimik iOs – pengguna perlu meleret bahagian bawah paparan ke atas bagi mengakses panel kawalan.

V15 Pro dibina dengan teknologi pengimbas cap jari terbina pada skrin yang mana sebelum ini turut terdapat pada generasi sebelumnya iaitu vivo V11.  Lebih menarik, pengguna boleh menetapkan style untuk pengimbas tersebut mengikut citarasa sendiri menerusi tetapan  “Animation styles”.  Prestasinya dilihat berjalan dengan lancar dan pantas tanpa sebarang isu.

Sebagai alternatif, V15 Pro juga memiliki fungsi pengecaman wajah. Daripada percubaan kami, ia berfungsi dengan sangat responsif dan memberikan pilihan kepada pengguna untuk menyahaktifkan skrin melalui dua method : 1) Tekan butang kuasa untuk membuka kunci ataupun, 2) Luncurkan ke atas apabila skrin dinyalakan untuk membuka kunci.

Dari segi bateri, peranti ini dilengkapi bateri dengan kapasiti 3,700 mAh dan menyokong teknologi pengecasan pantas dalam menyingkatkan masa pengecasan. Keupayaan bateri dilihat mampu bertahan selama satu hari untuk penggunaan aktif. Namun, agak mengecewakan apabila ia masih menggunakan sambungan mikro USB berbanding USB-C.  Bagi pengecasan, kami mengambil masa sekitar 1 jam dan 30 minit untuk mencapai tahap penuh 100%.

Bercakap soal kemera, vivo boleh dikatakan sentiasa mengeluarkan peranti dengan perincian yang mengutamakan pada kualiti kamera. Kali ini, vivo mempertaruhkan fungsi tiga kamera utama sebagai ‘pelaris’ dengan sensor 48MP (f/1.8) + 8MP (f/2.2) + 5MP (f/2.4). Ia turut dilengkapi flash LED dan fungsi Night Mode untuk penggambaran malam.

Peranti ini juga dilengkapi dengan ciri yang sangat berguna terutamanya bagi golongan wanita iaitu AI Body Shaping – seakan fungsi pada kamera HONOR View20. Melaluinya, pengguna boleh menyesuaikan setiap aspek tubuh badan untuk kelihatan langsing dalam foto.

Hasil percubaan kami mendapati, kamera pada peranti ini menawarkan prestasi pada tahap baik yang mana kualiti gambar terhasil lebih jelas dan stabil dengan memberikan keperincian imej yang tajam. Warna terhasil juga adalah baik dan kelihatan semula jadi. Sedap mata memandang!

Kamera hadapan dilihat amat sesuai bagi mereka yang gemar berselfie. Penggunaan sensor sebesar 32MP menyajikan kualiti gambar swafoto menarik dengan hasilan imej wajah terperinci. Ia juga menyertakan sebilangan ciri menarik lain seperti pelekat untuk menjadikan foto lebih menarik.

Vivo sekali lagi tampil berani dengan menyajikan inovasi menarik di samping keupayaan terbaik untuk model kali ini. Daripada huraian di atas, kami dapat simpulkan vivo V15 Pro sangat sesuai untuk mereka yang mengidamkan peranti cantik dan hebat dari luaran dan dalaman. Lebih penting, ia sememangnya mampu memenuhi keperluan pengguna masa kini.

Tidak hanya cantik fizikal sahaja, ia juga berkuasa daripada segi dalaman dan dilihat mampu menggalas pelbagai tugas harian dengan sempurna tanpa sebarang isu masalah. Bagi kaum hawa dan juga adam di luar sana, kami berani jamin anda pasti akan menyukai peranti pintar ini terutamanya bagi mereka yang kaki selfie!


6 Ciri-Ciri Menarik Tentang honor 7X

Hari ini honor Malaysia telah menjemput eRing untuk menghadiri satu bengkel ringkas bagi mendedahkan model terbaru keluarannya iaitu honor 7X yang sudahpun dilancarkan secara rasmi di China pada Oktober 2017 yang lalu. Sebagaimana yang anda sedia maklum, honor 7X merupakan peranti pertama keluaran honor yang menampilkan sokongan skrin dengan nisbah paparan 18:9 yang menjadi trend pada masa kini. Sebagaimana model honor 6X yang menjadi peranti pertama dari honor yang menampilkan sokongan dwi lensa, honor 7X juga dilihat masih mengekalkan sokongan sistem dwi kamera. Jadi sebelum itu apa kata kita lihat terlebih dahulu apakah ciri-ciri menarik yang ditawarkan pada honor 7X ini…

honor 7X kini telah menampilkan rekaan kerangka logam unibodi yang kelihatan jauh lebih premium. Ini jelas dapat dilihat melalui penggunaan logam sepenuhnya pada bahagian panel belakang kerangkanya, yang mana sebelum ini honor telah menggunakan kombinasi rekaan antara logam dan plastik pada bahagian atas dan bawah kerangka honor 6X.

Walaupun tampil dengan saiz kerangka yang sama seperti kebanyakan peranti dengan sokongan skrin sebesar 5.5 inci, honor 7X dilihat menampilkan saiz skrin yang jauh lebih besar iaitu mencecah sehingga 5.93 inci dengan resolusi FHD+ (1080 x 2160 piksel). Menurut honor, penggunaan nisbah paparan 18:9 pada honor 7X mampu menawarkan paparan yang lebih luas iaitu mencecah sehingga 13% berbanding paparan skrin dengan nisbah 16:9.

Pemilik honor 7X kini berupaya menikmati mod Portrait bagi mendapatkan kesan bokeh yang menarik melalui penyediaan sistem kamera dwi lensa beresolusi 16 Megapiksel + 2 Megapiksel. Malah dengan penambahbaikan pada algoritma teknologi PDAF, honor 7X menjanjikan masa fokus yang jauh lebih pantas.

Sokongan kamera swafoto 8 Megapiksel pada honor 7X telah dipertingkatkan lagi keupayaannya dengan penambahan fungsi menarik iaitu Effects yang membolehkan pengguna untuk memasukkan efek beranimasi mirip seperti Snapchat. Selain itu ia juga turut menyokong fungsi Portrait Selfie dengan efek bokeh dan juga Gesture Control untuk mengaktifkan fungsi pemasa menggunakan gerakan tapak tangan.

honor 7X menjanjikan prestasi yang terbaik di dalam kelasnya kerana ia menawarkan sokongan pemproses lapan teras dari HiSilicon Kirin 659 dengan kelajuan 2.36GHz, memori dalaman sebesar 64GB, RAM 4GB, dan dioperasikan oleh EMUI 5.1 yang berasaskan daripada Android 7.0 Nougat.

Dengan rekaan yang nipis iaitu hanya 7.6mm, honor 7X telah dilengkapi dengan bateri berkapasiti 3,340 mAh. Kehadiran teknologi penjimatan bateri yang tersedia pada cipset 16nm dan juga sokongan Ultra Power Saving Mode juga mampu menjanjikan ketahanan bateri yang lebih baik agar mampu bertahan lebih lama dengan hanya satu cas.

“NANTIKAN REVIU EKSKLUSIF DARI ERING!”


Jangan Khuatir Kerana Celcom Super VideoWalla Bagi Percuma 100GB

Sering menjadi masalah apabila menstrim video ialah kita sering kehabisan data. Belum cukup bulan lagi, data internet sudah mencecah had penggunaan. Jadi dengan itu, Celcom hari ini mengumumkan VideoWalla yang menawarkan kouta percuma sehingga 100GB.

Bagi anda yang masih mencari pelan yang sesuai, Celcom ada FIRST Gold RM80 (20GB) atau FIRST Gold Plus RM98 (40GB). Buat masa terhad ini, kedua-dua pelan ini akan didatangkan bersama VideoWalla 30GB dan VideoWalla 100GB selama 12 bulan untuk dinikmati.

Bagaimana pula anda yang sudah melanggan FIRST Gold, FIRST Gold Plus, FIRST Gold Supreme, dan FIRST Platinum? Jangan risau, Celcom masih tidak lupakan anda kerana pengalaman hebat ini boleh dinikmati dengan melanggan Super VideoWalla menerusi aplikasi MyCelcom Postpaid.

Jadi, bagi yang tidak tersenarai jangan berasa kecewa kerana anda boleh menaik taraf pelan sedia ada kepada pelan-pelan yang dinyatakan tadi. Tiada sebarang kos yang dikenakan kepada anda.

Super VideoWalla boleh digunakan menggunakan saluran di laman sesawang atau aplikasi seperti Youtube, Netflix, iflix, Tonton, Astro Go, dimsum, HeroTalkies, MOX Digital, Metro TV, dan DailyMotion. Super VideoWalla boleh dilanggan pada harga RM50 untuk 100GB dan RM30 untuk 30GB.

Untuk mendaftar sebagai pengguna Celcom, anda boleh kunjungi Blue Cube atau Celcom Certified Partners yang berdekatan di semua negeri seluruh Malaysia.


Grab Perkenal 3 Perkhidmatan Baru, Penuhi Keperluan & Kehendak Jutaan Pengguna

Grab kini hadir dengan penambahan tiga lagi perkhidmatan baru iaitu tempahan tiket, tempahan hotel dan perancang perjalanan (Trip Planner) dalam usaha memenuhi keperluan serta kehendak jutaan pengguna. Perkhidmatan baru ini akan dilancarkan di Malaysia bermula hari ini dan tersedia untuk semua pengguna menjelang Jun kelak.

Membolehkan pengguna merancang perjalanan dengan maklumat pengangkutan awam masa sebenar termasuklah pelepasan dan ketibaan. Melaluinya, pengguna akan menerima arahan atau cadangan pilihan pengangkutan yang membolehkan mereka menempah dengan segera. Perkhidmatan ini juga membolehkan pengguna merancang perjalanan mereka dengan lebih baik.

Dengan perkhidmatan ini, pengguna boleh menempah hotel dan penginapan secara terus daripada aplikasi Grab. Bukan itu sahaja, pengguna juga boleh membuat carian hotel dengan perbandingan harga yang luas. Perkhidmatan ini akan tersedia untuk pengguna pada Mei kelak.

Lebih menarik, pengguna Grab Platinum, Gold dan Silver boleh menebus baucar dengan potongan sehingga RM30 hotel ditempah melalui Agoda dengan perbelanjaan sekurang-kurangnya RM300. Pengguna Grab Platinum juga boleh mendapat akses kepada program Genius Booking.com dan menikmati 10% diskaun serta banyak lagi faedah lain.

Perkhidmatan ini bakal dilancarkan menjelang bulan Mei kelak dengan kerjasama BookMyShow. Ia bakal memudahkan pengguna membeli atau mendapatkan tiket wayang atau sebarang acara lain dengan cara yang lebih cepat serta mudah (secara atas talian).

Muat turun aplikasi Grab secara percuma menerusi :


LG Akan Membina Bateri Untuk iPhone 9?!

Memetik laporan berita Korea Econimic Daily, LG dikatakan akan membekalkan Apple bateri untuk iPhone 9 di masa depan. Syarikat LG Chem juga telah melabur ratusan billion Korea Won untuk menghasilkan bateri jenis ‘L’ pada siri iPhone seterusnya.

Jurucakap LG Chem berkata, dia tidak ingin mengulas lanjut perkara ini kerana ingin menjaga reputasi syarikat Apple, manakala pihak Cupertino pula tidak mengulas apa-apa dan memilih untuk berdiam diri. Jika perkara ini berlaku, ini menjelaskan lagi bahawa Apple lebih berminat dengan syarikat dari Korea  berbanding Taiwan (TSMC) seperti sebelum ini.

Maka dengan ini, Apple nampaknya ingin meluaskan pengetahuan teknologi sedunia dengan tidak lagi berseorangan memandangkan pengeluar-pengeluar China semakin menghampiri kedudukan Apple di tangga kedua pasaran dunia.


[Tertiris]: Rekaan HUAWEI Mate 30 Lite Terdedah, Persis HUAWEI Mate 20X Dengan Sistem 4 Kamera

Demam menantikan siri peranti terbaharu HUAWEI Mate 30 pastinya sangat dinantikan oleh peminat jenama ini. Siri ini dikatakan akan dilancarkan sekitar Oktober namun melalui satu maklumat tertiris, gambar salah satu peranti dari siri ini iaitu HUAWEI Mate 30 Lite telah terdedah.

Bukan hanya gambar, tetapi beberapa spesifikasi peranti ini dilihat turut tertiris. Bakal tampil dengan skrin 6.26 inci dan hadir dengan skrin berlubang di bahagian atas sebelah kiri. Turut dikatakan bakal dipadankan memori yang baik iaitu 8GB RAM dan storan sehingga 256GB.

Menurut maklumat tersebut, peranti ini turut dihadirkan dengan 4 kamera iaitu 48MP + 8MP + 2MP + 2MP. Turut tampil dengan kapasiti bateri sebesar 3900mAh.

Turut dipercayai peranti ini akan dipasarkan di China dan dikenali sebagai HUAWEI Nova 5i Pro. Jadi sama-sama kita nantikan kehadiran peranti ini yang bakal menjengah pasaran.


Korang Dah Tak Boleh Tengok Bilangan “Likes” Di Instagram? Kenapa Pula Ni?!

Instagram kini mengumumkan bahawa mereka telah memperluaskan ujian percubaan “Hidden Likes”. Ini bermakna, sejumlah pengguna kini tidak lagi dapat melihat bilangan “likes” pada foto orang lain – tetapi masih dapat melihat bilangan “likes” untuk foto sendiri melalui panel khas .

Terdahulu, ujian ini hanya terhad di beberapa buah negara seperti Australia, Brazil, Kanada, Ireland, Itali, Jepun, dan New Zealand. Namun kini, ia telah dikembangkan secara global. Perubahan ini sebenarnya telah mewujudkan impak positif di mana menjadikan pengguna lebih selesa berkongsi apa sahaja – tanpa risau berkenaan angka “likes” yang diterima.


ASUS ROG Phone Bakal Dilancar Di Malaysia Pada 22 Oktober

Asus dijangka akan melancarkan telefon pintar terbaharu ASUS ROG Phone pada 22 Oktober ini di Malaysia.

Telefon ini didatangkan dengan pemproses Snapdragon 845 dengan 64-bit Octa-core Processor yang menawarkan Clock speed pada 2.96GHz, 8GB pada LPDDR4X RAM, 128GB atau 512GB bagi storan dalaman dan 6 inci skrin AMOLED dengan kadar 90hz.

Dari aspek kamera utama, ia didatangkan dengan sistem dwi-kamera dengan 12 MP + 8 MP. Ia juga dilengkapi dengan sensitiviti cahaya iaitu 6.25x yang boleh merakam dalam keadaan cahaya yang sedikit. Kamera belakang pula mempunyai 8MP dengan F2.0 aperture.

Bagi rakaman video pula, telefon ini mampu merakam video 4K UHD (3840 x 2160) pada 30 / 60 fps bagi kamera utama di bahagian belakang. Ia juga mampu melaksanakan rakaman video 1080p FHD  pada 30 / fps dan 720 HD pada 30 fps.

Sistem audio telefon ini pula, ia disertakan dengan dua speaker dan mempunyai 5-magnet speaker dengan dual NXP 9874 dengan penguat pintar (smart amplifier) untuk bunyi yang kuat, dalam dan kurang gangguan.

Telefon ini juga turut disertakan dengan sensor pengecaman jari di bahagian belakang yang mana ia mengambil masa hanya 0.3 saat untuk unlock telefon. ia juga turut disertakan dengan pengecaman muka, Accelerator, E-Compass, Gyroscope, Proximity sensor, Ambient light sensor, Ultrasonic sensor for AirTriggers dan grip press.

Bagi bateri telefon ini, ia menyediakan 4000mAh supaya pengalaman permainan video anda tidak mempunyai sebarang gangguan.

Harga jualan bagi telefon ini masih belum dapat dipastikan.

Pesaing Hebat Peranti Pintar Gaming Terbaru – ASUS ROG Phone


Steady! realme X50 5G Bakal Tiba Di China Pada 7 Januari 2020!

Sejak kebelakangan ini, realme kerap kali mengusik orang ramai mengenai peranti terbaharu mereka iaitu realme X50 5G. Terus menambah keriangan ramai, realme kini berkongsi tarikh pelancaran rasmi untuk model tersebut – dijadualkan pada 7 Januari 2019 dalam sebuah acara pelancaran berlangsung di Beijing, China.

Berita gembira ini telah dikongsi sendiri oleh pihak realme menerusi laman Weibo. Pun begitu, ramai berspekulasi realme bakal muncul dengan lebih daripada satu model – pun begitu realme masih berteka-teki mengenainya. Anda teruja? Sama-sama kita tunggu kejutan daripada realme.

_______________________________________________________

Artikel Berkaitan:


Huawei P20 Akan Diumumkan Secara Rasmi Pada 27 Mac Depan

Huawei sebelum ini ada memaklumkan bahawa mereka tidak akan memperkenalkan Huawei P11 atau P20 pada acara MWC bulan ini di Barcelona. Jadi sebagai peminat Huawei, anda semestinya tertanya-tanya bilakah peranti ini bakal dilancarkan jika bukan pada acara yang ditunggu-tunggu.

Menurut sumber, Huawei sudah menghantar jemputan untuk majlis perasmian peranti terbaru mereka pada 27 Mac depan di Paris. Peranti yang sepatutnya menggunakan nama P11 dikatakan akan menggunakan nama baru P20. Ia juga bakal hadir dengan tiga varian iaitu P20, P20 Plus, dan P20 Lite.

Huawei yang terkenal dengan teknologi kamera berteknologi tinggi dikatakan akan menghasilkan siri P20 dengan teknologi tiga kamera di bahagian belakang. Walaupun setakat ini telefon pintar hanya dibekalkan dengan dwi kamera, ia tidak mustahil akan berlaku pada tahun ini. Selain daripada penggunaan tiga kamera, paparan pada peranti ini juga mungkin akan hadir seakan iPhone X.

Sumber


[TERTIRIS] : Redmi Note 8 Pro Bakal Dilengkapi Sistem Penyejukan Cecair & Bateri Berkapasiti 4,500 mAh

Pendatang baru Redmi iaitu Redmi Note 8 nampaknya terus menjadi perhatian ramai sepanjang minggu ini. Makin hari semakin banyak maklumat mengenai butiran utama peranti dikongsi menerusi media sosial.

Terbaru, Redmi 8 Pro dikatakan bakal dilengkapi dengan sistem penyejukan cecair – mengurangkan suhu peranti sebanyak 4 hingga 6 darjah berbanding model lain. Ia secara tidak langsung membolehkan pengguna bermain permainan mudah alih untuk masa yang lama tanpa perlu risau tentang masalah panas pada peranti.

Bukan itu sahaja, bahkan laman rasmi Weibo Redmi turut berkongsi penggoda yang memaparkan siri Redmi Note 8 bakal dilengkapi sokongan untuk aksesori permainan. Selain itu, maklumat mengenai kapasiti bateri Redmi 8 Pro turut terdedah – didatangkan dengan kapasiti sebesar 4,500 mAh.

Sedia maklum, siri Redmi 8 disahkan bakal dilengkapi cipset MediaTek Helio G90T. Sehubungan dengan itu, Pengurus Besar Redmi iaitu Lu Weibing telah berkongsi statistik AnTuTu yang mendedahkan bahawa cipset MediaTek Helio G90T berjaya mengatasi cipset Snapdragon 710.

______________________________________________________________

Artikel Berkaitan :


IFA 2017 : Lenovo Explorer VR, Tab 4 Home Assistant Dan Miix 520

Lenovo yang membawa banyak produk di pameran IFA 2017, Berlin memperkenalkan tiga lagi peranti iaitu Tab 4 Home Assistant, set kepala Explorer VR, dan komputer riba Miix 520. Kesemuanya didatangkan dengan ciri-ciri menarik yang mudah untuk dikendalikan.

Lenovo Tab 4 Home Assistant merupakan sebuah tablet dengan sebuah speaker yang dikuasakan oleh Alexa Home Assistant Pack. Dengan peranti ini, anda boleh melakukan apa sahaja menggunakan arahan suara seperti membeli barangan runcit, mendengar lagu, dan mengawal alat-alat pintar di rumah. Aplikasi “Home Assistant” yang menjadi nadi utama peranti ini akan dipaparkan menerusi skrin yang bersaiz 10 inci atau 8 inci.

Speaker yang berkuasa 3W mampu mengesan suara menggunakan dua mikrofon dengan jarak sehingga tiga meter. Lenovo Tab 4 Home Assistant yang seberat 320g ini mudah untuk dibawa ke mana-mana selain menyediakan pilihan Kid’s Pack dan Productivity Pack.

Di samping itu, Lenovo Explorer VR pula menawarkan pengalaman realiti maya yang lebih jelas dan mendalam. Set kepala ini direka dengan rekaan yang ergonomik seberat 380g turut menjanjikan keselesaan yang optimum semasa memakai.

Hanya dengan menggunakan satu wayar sahaja, Lenovo Explorer boleh disambungkan ke mana-mana komputer tanpa memerlukan sebarang sensor tambahan.

Akhir sekali, Lenovo juga menampilkan Miix 520 terbaru kini hadir dengan versi 12 inci 2-dalam-1 yang elegan. Komputer riba ini menyokong pen pintar Active Pen 2 sebagai alat untuk melukis dan menyunting objek 3D. Tambahan, satu pengimbas cap jari telah disediakan di bahagian sisi peranti melengkapkan sistem keselamatannya.

Lenovo Miix 520 dijana oleh pemproses terbaru Intel Quad-core bersama storan SSD 1 TB dan RAM sehingga 16GB. Kelengkapan lain yang disertakan juga antaranya ialah kamera depan 5 MP, kamera belakang 5MP atau 8MP World View, dua speaker Dolby Audio, satu bicu USB Type-C, satu bicu USB 3.0, satu slot kad microSD, dan satu slot kad SIM.

Dengan kehadiran ketiga-tiga peranti ini, Lenovo dijangka akan mengukuhkan lagi rangkaian mereka di pasaran global. Setakat ini, harga masih lagi belum dinyatakan.


Tinjauan FICO: 61% Rakyat Malaysia Lebih Gemar Menggunakan Saluran Digital untuk Berhubung dengan Bank mereka Semasa Kesukaran Kewangan

Tarikan perbankan cawangan secara bersemuka berkurangan dengan pantas ketika pasca pandemik

KUALA LUMPUR, Malaysia, 16 Mac 2021 /PRNewswire/ —

Sorotan:

Sebuah tinjauan yang dijalankan baru-baru ini oleh firma perisian analitik global, FICO telah mendedahkan bahawa 61 peratus pengguna Malaysia lebih gemar menggunakan saluran digital untuk berhubung dengan bank mereka semasa kesukaran kewangan. Tinjauan tersebut dijalankan pada bulan Disember 2020 yang lalu, semasa pandemik COVID-19 global sedang memuncak dan menunjukkan kesediaan pengguna untuk memanfaatkan perbankan digital serta peluang yang ada pada bank untuk terus mengembangkan tawaran mereka.

Maklumat lanjut di: https://www.fico.com/en/latest-thinking/market-research/advancing-new-experiences-digital-banking

Penembusan internet berkelajuan tinggi pada tahap yang tinggi di Malaysia bermaksud 27 peratus rakyat Malaysia lebih gemar berkomunikasi tentang kesukaran kewangan melalui perbankan dalam talian; 18 peratus menggunakan aplikasi perbankan mudah alih mereka; 8 peratus lebih gemarkan perbankan telefon; 6 peratus berkomunikasi melalui e-mel dan 2 peratus mahu menggunakan teknologi persidangan maya.

“Risiko jangkitan dan keperluan penjarakan sosial menjadikan kunjungan ke cawangan kurang menarik pada tahun lalu dan mempercepat transformasi saluran perbankan digital di seluruh dunia,” kata Aashish Sharma, Ketua Risiko Kitaran Hayat dan Pengurusan Keputusan FICO di Asia Pasifik. “Kemampuan untuk menyampaikan dan mengurus pelbagai saluran selaras dengan pilihan pelanggan dan memberikan pengalaman yang lancar dan menarik merupakan satu cabaran yang berkekalan. Pelaburan dalam kaedah pengurusan dan komunikasi pelanggan yang merangkumi saluran dan produk silo ini serta kebolehan menyampaikan keputusan yang dipersonalisasikan serta diperbaiki menjadi kunci kejayaan perbankan digital.”

Sikap pelanggan terhadap teknologi baharu daripada bank seperti automasi pemungutan hutang boleh menghasilkan pilihan dan tingkah laku yang menarik.

“Adalah amat berharga apabila diketahui bahawa semasa tempoh kesukaran kewangan, sesetengah pelanggan lebih gemar berurusan tentang isu tersebut menggunakan perkhidmatan dalam talian yang pintar dan automatik, seperti Perkhidmatan Komunikasi Pelanggan (Customer Communication Services, CCS) FICO® kami untuk mengelakkan perasaan malu ketika bercakap dengan ejen tentang pinjaman tertunggak. Sekiranya pelanggan lebih gemarkan saluran digital semasa kesukaran kewangan yang merupakan saat paling sukar bagi mereka, saya melihat bahawa kaedah perbankan cawangan dijangka akan terus menurun.” jelas Sharma.

Kepentingan mengekalkan hubungan perbankan

Bank tetap mempunyai kelebihan data dan hubungan jika dibandingkan dengan pesaingnya, syarikat teknologi kewangan (fintech). Tinjauan ini mendedahkan bahawa di seluruh Asia Pasifik, satu daripada tiga pengguna lebih gemar menggunakan satu perkhidmatan bank saja bagi semua keperluan perbankan mereka. Di Malaysia, peratusan ini adalah lebih rendahiaitu sebanyak 28 peratus, dengan 43 peratus lagi menyatakan mereka ‘agak bersetuju’ bahawa mereka ingin berurusan dengan hanya satu bank utama.

“Menguruskan pelbagai akaun bank atau produk kewangan dengan pemberi pinjaman yang berbeza sering merumitkan proses, memakan masa dan melibatkan kos yang tinggi pada kebanyakan pelanggan perbankan,” kata Sharma. “Pengguna perbankan digital hari ini mahukan kedudukan kewangan mereka boleh dikawal dan boleh dilihat.”

Apabila ditanya tentang kesediaan mereka untuk mencuba fintech atau bank pesaing, 19 peratus rakyat Malaysia menyatakan bahawa mereka cenderung untuk mempertimbangkan pesaing dengan 41 peratus lagi berpandangan agak terbuka terhadap idea tersebut.

“Untuk menggabungkan dan mengukuhkan penglibatan bank utama, pemberi pinjaman perlu menawarkan ciri perbankan digital yang mampu menandingi pesaing untuk memastikan hubungan jangka panjang dengan pelanggan yang berkekalan dan berdaya maju,” tambah Sharma.

Alasan paling menarik untuk menukar bank

Apabila ditanya tentang sebab-sebab mereka akan beralih kepada pesaing, 73 peratus pengguna Malaysia menyatakan sebab pertama ialah untuk memperoleh personalisasi dan kawalan yang lebih baik dalam perkhidmatan perbankan digital mereka. Tinjauan ini mentakrifkan ia sebagai keupayaan untuk melihat sejarah transaksi, mengemas kini butiran peribadi, menetapkan semula kata laluan serta fungsi-fungsi lain. Yang menariknya, personalisasi dan kawalan juga merupakan sebab utama kepada peralihan ini di seluruh Asia Pasifik (31%).

Sebab-sebab popular lain yang mendorong peralihan di seluruh Asia Pasifik ialah; keupayaan untuk mengawal kad pembayaran (menetapkan had transaksi, kunci/membuka kunci); keupayaan untuk menetapkan pembayaran berulang; dan peningkatan ciri-ciri keselamatan seperti biometrik dan pengesahan dua faktor.

Tinjauan Advancing New Experiences in Digital Banking (Kemajuan Pengalaman Baharu dalam Perbankan Digital) FICO telah dijalankan pada bulan Disember 2020 yang lalu menggunakan tinjauan dalam talian, secara kuantitatif terhadap 5,000 orang pengguna di seluruh sepuluh buah negara dan wilayah yang dijalankan bagi pihak FICO oleh sebuah syarikat penyelidikan bebas. Negara-negara yang ditinjau ialah Australia, Hong Kong, Indonesia, Malaysia, New Zealand, Filipina, Singapura, Taiwan, Thailand dan Vietnam.

Tentang FICO

FICO (NYSE: FICO) memperkasakan keputusan yang membantu orang ramai dan perniagaan di seluruh dunia menjadi maju. Ditubuhkan pada tahun 1956 dan berpangkalan di Silicon Valley, syarikat ini merupakan pelopor dalam penggunaan analisis ramalan dan sains data bagi meningkatkan keputusan operasi. FICO memegang lebih 195 paten AS dan antarabangsa dalam teknologi yang meningkatkan keuntungan, kepuasan pelanggan dan pertumbuhan perniagaan dalam perkhidmatan kewangan, pembuatan, telekomunikasi, penjagaan kesihatan, peruncitan dan banyak industri lain. Dengan menggunakan penyelesaian FICO, perniagaan di lebih 120 buah negara melakukan segalanya bermula daripada melindungi 2.6 bilion kad pembayaran daripada penipuan, kepada membantu orang ramai mendapatkan kredit hingga memastikan jutaan kapal terbang dan kereta sewa berada di tempat yang betul pada masa yang tepat.

Ketahui lebih lanjut di www.fico.com.

Sertai perbualan di Twitter di @FICOnews_APAC.

FICO ialah tanda dagangan berdaftar Fair Isaac Corporation di AS dan negara-negara lain

Keywords: Banking/Financial Service Computer/Electronics Survey, Polls & Research Financial Technology

Source: PRNEWSWIRE


Pebble Mengurangkan 25% Tenaga Kerja

Pebble, sebuah syarikat startup dari Kickstarter paling berjaya dilaporkan telah menamatkan servis 25% tenaga kerja mereka. Langkah yang diambil bagi menjimatkan kos operasi itu melibatkan 40 pekerja mereka dan menurut Eric Migicovsky (CEO Pebble) mereka terpaksa berbuat demikian bagi menjaga kestabilan syarikat pada masa hadapan.

Eric Migicovsky berkata Pebble masih mempunyai struktur kewangan yang kukuh, namun dengan tren pengeluaran smartwatch dan keadaan ekonomi ketika ini, mereka perlu mengambil langkah berjaga-jaga demi kepentingan syarikat. Menurut beliau mahu Pebble meletakkan fokus yang lebih kepada fungsi kesihatan dan kecergasan memandangkan majoriti pengguna wearable amat mementingkan fungsi tersebut.


Ujian Ketahanan Samsung Galaxy Note 10+ Memuaskan?! Korang Tentukan!

Amboi~ lawanya warna siri Galaxy Note 10! Elegan sangat kalau bawa peranti pintar berjalan-jalan kan?! Haaa… secantik mana pun kerisauan tetap ada di situ terutama peranti yang berkilat-kilat seperti Galaxy Note 10, ada je kesan calar-calar yang akan timbul sekiranya tidak dijaga baik.

Seperti biasa, untuk menguji ketahanan peranti baharu ini setakat level mana, YouTuber terkenal JerryRigEverything telah menjalani ujian tegas terhadap Galaxy Note 10+ 5G.

Adakah Galaxy Note 10+ 5G mampu menghalang segala penderaan yang kejam? Korang layan video dahulu, kemudian bagi pandangan korang ya~


Hotlink Rewards Tawar Diskaun Sehingga 70% & Peluang Menang Telefon Pintar Terbaru

Aplikasi Hotlink menawarkan lebih daripada transaksi seperti top-up dan pembelian data dengan Hotlink Rewards. Pelanggan diberi tawaran menarik dari lebih dari 300 rakan kongsi dengan nilai yang bersesuaian dengan gaya hidup mereka.

Bulan Jun ini, selain memiliki akses ke pengalaman yang luar biasa, pengguna Hotlink berpeluang memenangi telefon pintar yang didambakan melalui kempen Win with Hotlink Rewards dan Pesta Jualan Hotlink Rewards.

“Setiap hari, lebih dari 3.5 juta pengguna menggunakan aplikasi Hotlink kami. Penerimaan Hotlink Rewards sejak pelancarannya melampaui jangkaan kami, dan kami ingin terus berkongsi tawaran dan ganjaran yang sewajarnya untuk mereka. Pengguna kami adalah pencari pengalaman yang juga ingin mendapatkan nilai paling banyak dari kami, dan aplikasi ini adalah tempat yang terbaik untuk mereka. Kami gembira dapat bekerjasama dengan rakan kongsi kami untuk mengumpulkan hadiah terbaik untuk pelanggan kami supaya #BikinSampaiJadi,” kata Navin Manian, Ketua Pengguna Hotlink di Maxis.

Menang dengan Ganjaran Hotlink!

Pengguna boleh membeli baucar dengan potongan harga hingga 70%, atau dari harga serendah RM1.50 yang menampilkan jenama seperti Dominos, MyNews, Tealive dan banyak lagi. Untuk setiap baucar diskaun yang dibeli, pengguna layak mendapat peluang memenangi salah satu daripada 20 iPhone ungu 12 (128 GB) dan 16 Samsung Galaxy S21 (256GB) ungu. Untuk baucar berharga RM10 ke atas, pengguna mempunyai dua peluang untuk menang. Sembilan pemenang akan diumumkan setiap minggu sepanjang bulan.

Pesta Jualan Hotlink Rewards

Sebagai penutup pesta jualan selama satu bulan ini, Hotlink menambahkan lagi pengalaman pelanggan dengan berkolaborasi dengan penghibur kegemaran Malaysia Floor88, Baby Shima, Iman Troye, Harvinth Skin dan banyak lagi untuk menghiburkan anda di Pesta Jualan Hotlink Rewards melalui Facebook Live. Jangan lupa untuk tonton acara ini untuk persembahan epik, baucar diskaun eksklusif di livestream dan peluang untuk menang Samsung Galaxy S21 (256GB) ungu setiap hari.

Untuk mengetahui lebih lanjut dan menuntut ganjaran hebat, buka aplikasi Hotlink anda atau muat turun dari Apple App Store atau Google Play Store di https://www.hotlink.com.my/rewards dan nantikan Laman Facebook Hotlink.


Salad Recipes FREE

Adakah anda seorang pencinta salad? Adakah anda ingin mengurangkan berat badan dengan memakan salad? Adakah anda sedang mencari resipi salad yang menggiur? Salad Recipes FREE adalah pilihan anda! Aplikasi ini memberikan pelbagai pilihan resipi salad yang cukup lazat, seperti salad dari India, salad vegetarian, atau pun salad buah-buahan yang disukai ramai, semuanya ada dalam hujung jari anda. Cara penyediaannya mudah sahaja, bahkan kanak-kanak juga boleh membuat sendiri. Lebih menarik lagi, “What to cook” dalam aplikasi ini dapat membantu anda mengetahui resipi salad yang boleh dimasak dengan bahan-bahan yang sedia ada dalam peti sejuk anda. Senang bukan?

Muat Turun:

Android


Untuk Masa Terhad Sahaja! Nikmati Diskaun Sehingga RM300 Untuk Produk HUAWEI Terpilih Di HUAWEI Carnival 2021!

HUAWEI menjalankan HUAWEI Carnival 2021 tahunannya, menawarkan kepada pengguna dengan pelbagai produk HUAWEI berkualiti tinggi dan canggih yang disertakan dengan diskaun dan percuma!

Bukan itu sahaja! Kini, HUAWEI memberikan lebih banyak alasan kepada pengguna untuk terus mengikuti dan mengikuti Karnival HUAWEI 2021!

Diskaun! Diskaun! Diskaun!!Sepanjang bulan Jun, produk HUAWEI terpilih akan mula dijual dengan harga yang luar biasa!

Promo Satu Hari Sahaja!

Pada 18 Jun, untuk satu hari sahaja, produk HUAWEI terpilih akan mula dijual di HUAWEI Store Online! Lihat senarai di bawah untuk mengetahui produk mana yang dipilih untuk promosi hebat ini!

Beli 1 Produk HUAWEI Untuk Dapatkan 1 Hadiah Premium

Selagi stok masih ada, pengguna berpeluang menerima hadiah percuma bernilai sehingga RM189 * dengan pembelian produk terpilih!


[TERTIRIS] : Terdedah! Gambaran Sebenar HONOR 20S Muncul Sebelum Pelancaran Rasmi!

HONOR kini dalam persediaan memperkenalkan HONOR 20S yang dijadualkan berlangsung hari ini (4 September 2019) di China. Nampaknya, kejutan untuk peminat mula muncul apabila gambaran sebenar peranti ini ligat berlegar di media sosial – sekaligus memberi gambaran jelas mengenai apa yang bakal dibawa oleh peranti berkenaan.

HONOR 20S membawakan paparan skrin dengan rekaan berlubang. Salah satu perkara yang menarik perhatian – pengimbas cap jari dipasang pada bahagian sisi. Untuk penjanaan dalaman, HONOR 20S dikatakan mungkin menyokong cip Kirin 810 dan tetapan kamera bakal dilengkapi 10 mod kecantikan berbeza. HONOR 20S bakal muncul hari ini, untuk tahu lebih lanjut sama-sama kita tunggu kemunculannya! Kekal bersama eRing untuk lebih info terkini.


5 Produk Terbaru Acer Tiba Di Malaysia

Acer hari ini memperkenalkan barisan produk terbarunya untuk pasaran Malaysia. Menampilkan teknologi inovatif baru iaitu Acer LiquidLoop, penyejukan tanpa kipas, rekaannya juga telah diperbaharui. Notebook yang hangat diperkatakan, Switch Alpha 12 merupakan notebook pertama yang diperkenalkan tidak mempunyai kipas dan dikuasakan oleh tiga pemproses berbeza.

Di antara produk yang dilancarkan oleh Acer Malaysia adalah Aspire S 13, Aspire R 15, siri Aspire E & F serta Acer R1.

1. Acer Switch Alpha 12

Acer Switch Alpha 12 memberi ciri terbaik yang ada pada rangkaian produk Switch 2 dalam 1 Acer. Ia turut ditambah dengan ciri-ciri baru seperti rekaan tanpa kipas, papan kekunci ultra nipis yang boleh dilekatkan dan prestasi pemproses terkini Intel Core Generasi ke-6. Switch Alpha 12 hadir dengan paparan skrin sentuh berukuran 12 inci dengan resolusi 2160 x 1440 piksel yang cukup mengagumkan.

2. Acer Aspire S 13

Menampilkan ketebalan hanya 14.58mm, Aspire S 13 merupakan komputer riba paling nipis di dunia bersaiz 13.3 inci dan seberat 1.3kg. Nikmati penggunaan Acer Aspire S 13 selama 13 jam tanpa perlu dicas semula. Malah kehadiran teknologi Acer TrueHarmony mampu menghasilkan kualiti audio yang jernih dan jelas.

3. Acer Aspire R 15

Acer Aspire R 15 adalah sebuah peranti yang boleh diputar sehingga 360 darjah yang tampil dengan empat mod berbeza. Pernah menerima anugerah Red Dot : Reka Bentuk Produk 2016 mengiktiraf kecemerlangannya dalam menggabungkan aspek reka bentuk dan kegunaannya, di mana komputer riba ini boleh diratakan sehingga 180 darjah.

4. Acer Aspire E 14

5. Acer Aspire F 15

Acer Aspire E dan Aspire F menawarkan prestasi terbaik dengan pemproses Intel Core Generasi ke-6. Nikmati pengalaman lebih baik menerusi MIMO multi pengguna, pindahan data lebih pantas dengan DDR4 serta sambungan Internet pantas tanpa wayar. Malah rekaan yang menarik juga hadir dengan pelbagai pilihan warna menggoda serta corak tekstil dengan permukaan metalik. Kedua-dua siri ini juga hadir dengan ciri-ciri baru seperti Acer ExaColor, Acer TrueHarmony, Skype untuk bisnes dan Webcam dengan HDR. Aspire F turut menyediakan sokongan kabel USB 3.1 Type-C.

6. Acer R1 Series

Siri Acer R1 tampil dengan ketebalan hanya 6.6mm dengan bezel ZeroFrame hanya 0.1mm untuk memaksimumkan pengalaman menonton. Resolusi HD penuh dan teknologi IPS telah diserikan dengan teknologi kesihatan mata yang dipanggil Acer Flicker-less dan BluelightShield. Hadir dalam tiga saiz berbeza, iaitu 21.5 inci, 23.8 inci dan 27 inci, siri R1 juga mudah untuk disambungkan dengan VGA, DVI dan juga HDMI.

Pelancaran siaran langsung dari eRing:


Pra-Tempah Apple iPhone 7 Kini Sudah Bermula?!

Apple iPhone 7 masih lagi belum dilancarkan secara rasmi tetapi adakah kenyataan ini benar?! Ya anda membacanya dengan betul, Legend selaku syarikat yang terkenal dengan peranti mewahnya kini sudah mula menerima pra-tempahan Apple iPhone 7 dan juga iPhone 7 Plus yang akan menerima sentuhan mewah dalam tiga rekaan berbeza iaitu Momentum, Classique dan juga Classique Diamond.

Ini bermaksud pra-tempahan yang mula dibuat itu hanya terhad untuk anda yang ingin memiliki iPhone 7 dan iPhone 7 Plus versi terhad yang akan disaluti dengan Rose Gold, Platinum ataupun Black Rhodium sahaja dan bukannya iPhone 7 biasa.

Lebih menariknya, Legend juga telah mengesahkan bahawa pra-tempahan itu hanya tersedia dalam versi 256GB sahaja, sekaligus mengesahkan kehadiran satu lagi pilihan kapasiti memori untuk model tersebut yang sebelum ini hanya terhad setakat 128GB.


Komputer Riba Pertama Sokong Paparan InfinityEdge Dilancarkan Di Malaysia

Bertempat di ruang legar Plaza Low Yat, Dell telah melancarkan komputer riba 2 dalam 1 terbarunya yang diberi nama Dell XPS 13 2-in-1. Komputer riba yang diperkenalkan pada pameran CES 2017 sebelum ini kini sudah boleh didapatkan secara rasmi di pasaran tempatan. Apa yang menariknya komputer paling nipis di dunia ini, ia menampilkan skrin berukuran 13 inci beresolusi 3200 x 1800 piksel, malah ia telah dilindungi oleh Gorilla Glass 4 serta menyokong teknologi QuadHD+ Infinity Edge yang buat pertama kalinya diperkenalkan.

Bukan itu sahaja, selain boleh berputar sehingga 360 darjah, XPS 13 2-in-1 turut disediakan dengan 4 mod istimewa di mana salah satunya boleh digunakan sebagai mod tablet. Rekaan yang premium hadir dengan ketebalan hanya 13.7mm dan seberat 1.24kg sahaja.

Menawarkan masa penggunaan selama 15 jam, XPS 13 2-in-1 menawarkan beberapa variasi berbeza. Lebih istimewa, pada bahagian papan kekunci telah diperbuat daripada carbon fibre yang kelihatan unik dan tahan lebih lama. Fungsi pengimbas cap jari juga merupakan salah satu fungsi istimewa yang ada pada komputer riba ini.

Bermula hari ini sehingga 30 April 2017, setiap pengguna akan mendapat Dell DA200 Adapter USB Type-C berharga RM 319, dan berpeluang untuk memenangi monitor Dell S2718D InfinityEdge bernilai RM 2,999.

Spesifikasi Dell XPS 13 2-in-1

Dell XPS 13 2-in-1 (9365)
RM 6,698.99

Dell XPS 13 2-in-1 (9365)
RM 7,799

Dell XPS 13 2-in-1 (9365)
RM 7,999

OS
Windows 10 Home

CPU
7th Generation Intel Core i5-7Y54
7th Generation Intel Core i7-7Y75

Grafik
Intel HD Graphics 615

Paparan Skrin
13.3 inci QHD+ (3200 x 1800 piksel) InfinityEdge

Memori ROM
256GB PCIe Solid State Drive
512GB PCIe Solid State Drive

Memori RAM
8GB LPDDR3
16GB LPDDR3

Fungsi Menarik
Pengimbas cap jari

Dell XPS 15, Pertaruhkan Paparan Skrin 4K
Sebuah lagi model yang diperkenalkan pada pelancaran tersebut adalah Dell XPS 15. Berbeza dengan model Dell XPS 13 2-in-1 yang boleh diputar sehingga 360 darjah, komputer riba ini hanya boleh berputar sehingga 170 darjah sahaja.
Menampilkan paparan skrin lebih besar iaitu berukuran 15.6 inci beresolusi 4K, ia turut menyokong paparan InfinityEdge dengan ketebalan bezel hanya 5.7mm sahaja. Rekaan premium yang nipis ini memudahkan pengguna membawanya keluar dan ia juga hadir dengan beberapa variasi berbeza.

Spesifikasi

Dell XPS 15
RM 6,699

Dell XPS 15
RM 7,399

Dell XPS 15
RM 8,888

OS
Windows 10 Home

CPU
7th Generation Intel Core i5-7300HQ
7th Generation Intel Core i7-7700HQ

Grafik
NVIDIA GeForce GTX 1050

Paparan Skrin
15.6 inci FHD
1920 x 1080 piksel
InfinityEdge
15.6 inci 4K Ultra HD
3840 x 2160 piksel
InfinityEdge

Memori ROM
1TB 5400RPM Hard Drive + 32GB Solid State Drive
256GB PCIe Solid State Drive
512GB PCIe Solid State Drive

Memori RAM
8GB DDR4
16GB DDR4

Pengimbas Cap Jari
X
√


Apigate mula beroperasi dengan Penyelesaian Inovatif Telekomunikasi Storefront dengan kerjasama Smart Cambodia

KUALA LUMPUR, Malaysia, 27 Januari 2021 /PRNewswire/ — Apigate berjaya melancarkan penyelesaian Storefront bersama Smart, operator telekomunikasi mudah alih Kemboja yang terkemuka. Apigate ialah penyedia penyelesaian kewangan dan pertumbuhan pelanggan global yang terkemuka.

Apigate Storefront Solution on Smart Cambodia.

Penyelesaian Storefront mengaktifkan  penemuan dan pembelian dengan lebih lancar bagi permainan dalam talian kegemaran pelanggan di Smart Game Voucher Market.

Menerusi penyelesaian Storefront, pelanggan Smart boleh mengakses dan melanggan pelbagai jenis permainan dalam talian yang popular di Smart Game Voucher Market, menggunakan baki Smart mereka.

Chum Prathna, Pakar Produk VAS Kanan Smart:  “Penyelesaian Storefront diterima pakai oleh Smart setelah kajian menyeluruh dijalankan di kalangan pelanggan kami yang mencari kaedah pembayaran yang dipermudahkan dan pengalaman pembelian yang lancar. Smart Game Voucher Market merupakan saluran mudah ketika ini untuk pelanggan membuat pembelian permainan dalam talian kegemaran mereka.”

Storefront dibangunkan sepenuhnya secara dalaman, di mana Apigate membolehkan operator mudah alih mengumpulkan kredit masa berbual dengan tawaran kandungan. Ciri baharu ini menawarkan pilihan kewangan baharu kepada Smart.

Raja Mansukhani, Pengarah Jualan & Pembangunan Perniagaan daripada Apigate:  “Apigate gembira dapat memperkukuh lagi perkongsiannya dengan Smart Cambodia melalui pelancaran produk baharu ini. Penyelesaian Storefront memberi peluang kepada operator Syarikat Telekomunikasi untuk meningkatkan proposisi nilai produknya, yang menawarkan pengalaman pelanggan yang lebih baik dan mudah sekali gus menampung permintaan yang semakin meningkat terhadap penggunaan kandungan digital. Storefront juga menawarkan penyelesaian kewangan dan pertumbuhan pelanggan yang terbaik dalam kelas bagi pasaran ini.”

Latar Belakang Apigate

Apigate ialah penyedia penyelesaian kewangan digital dan pertumbuhan pelanggan bertaraf global. Kami mempunyai kefahaman yang mendalam mengenai kandungan digital dan landskap perkhidmatan dengan satu titik penyepaduan dan operasi, menjadikan kami sebagai rakan yang dipercayai untuk perniagaan digital dari serata dunia.

Kami mendayakan lebih 100 rakan digital (OTT hiburan & permainan yang diiktiraf di seluruh dunia, gedung aplikasi dan lain-lain) menghubungkan mereka dengan lebih 1 bilion pengguna di seluruh dunia melalui operator mudah alih, penyedia e-dompet, tempat e-pasaran dan banyak lagi. Platform kami yang stabil dan selamat menyediakan pengalaman pengguna yang lancar dan mudah dengan fungsi Strategi ke Pasaran (Go to Market) yang pantas untuk pelancaran berbilang negara.

Kunjungi  www.apigate.com untuk butiran lanjut.

Latar Belakang Smart Axiata Co.,Ltd.

Smart Axiata Co.,Ltd., operator telekomunikasi mudah alih Kemboja yang terkemuka, kini menawarkan perkhidmatan kepada 8 juta pelanggan di bawah jenama “Smart”. Smart Axiata merupakan sebahagian daripada Axiata Group Berhad, iaitu salah satu kumpulan telekomunikasi yang terbesar di Asia.

Kunjungi www.smart.com.kh untuk butiran lanjut.

Keywords: Computer/Electronics Electronic Commerce Entertainment Mobile Entertainment Telecommunications Contracts

Source: PRNEWSWIRE


Cara Nak Bersihkan Telefon Korang Dari Kuman!!! – Nombor 5 Kuman Confirm Mati!!!

Sekarang ini, macam-macam penyakit berjangkit yang melibatkan virus termasuklah yang menjadi kehangatan pada ketika ini iaitu COVID-19. So memang jadi keutamaan untuk korang menjaga kebersihan diri dan termasuklah telefon korang pun kenalah bersih sebab sentiasa pegang kan!! So ini ada cara macam mana korang nak pastikan telefon korang sentiasa bersih!!

Langkah pertama, korang jangan bawak masuk telefon ke dalam bilik air!!! Memang confirm ramai dari korang yang guna telefon dalam toilet tetapi korang pun tahu kan dekat dalam toilet ini sangat tak bersih!! Jadi lebih baik jangan bawa masuk telefon!! Fokus kerja dalam toilet lagi penting!!

Kalau korang beli telefon, mungkin ia datang dengan kain microfiber. kalau tak ada, anda boleh menggunakan kain yang digunakan untuk lap cermin mata anda atau membelinya dari mana-mana kedai ubat.

Kain itu boleh hilangkan cap jari, minyak dan apa-apa bahan lain dari skrin tanpa mencalarkan skrin. Lap telefon anda dengan bersungguh-sungguh sehingga skrin adalah bersih dari sebarang sisa.

Microfibre ini tak bolehnak matikan kuman tapi korang boleh membeli tisu yang akan membasmi telefon. Korang juga boleh gunakan sebarang bahan kimia yang boleh mematikan kuman pada telefon korang.

Juruteknik dari Skuad Geek Best Buy berkata korang boleh guna isopropil alkohol dan air suling!! Korang campur ke dalam botol dan kemudian basahkan kain mikrofiber dan lap telefon anda.

Tapi perlu diingatkan bahawa terdapat risiko yang perlu korang hadapi tau. Risau telefon rosak kalau tersalah ukuran.

korang mesti guna casing untuk telefon korang. Jadi korang kena jaga juga kebersihan casing supaya kuman tak melekat pada telefon!! Jadi korang boleh lapiskan casing korang menggunakan antimicrobial cover yang boleh menyingkirkan bakteria. Mudah giler!!!

Kalau korang nak tahu, Phonesoap boleh membunuh 99.9% kuman. Phonesoap 2.0 menggunakan UV-C light untuk membunuh bakteria dalam masa hanya 10 minit. Tapi mahal laa sikit!!

Jadi, dalam waktu-waktu sekarang ni, baik kita ambil langkah berjaga-jaga bagi memastikan tahap kesihatan kita dijaga dengan baik. Jangan bila dah sakit baru nak jumpa doktor!!

Artikel berkaitan:


CES 2019: HONOR View20 Terima 11 Anugerah

HONOR yang merupakan antara syarikat peneraju telefon pintar pada ketika ini telah memenangi beberapa anugerah pada CES 2019 bagi telefon pintarnya yang terbaharu iaitu HONOR View20.

Terdapat 11 anugerah yang dimenangi oleh telefon ini antaranya Android Central’s “Best of CES 2019” award, Android Headlines’ “Best of CES 2019” award, Gadget Match’s “Best of CES 2019” award, Gear Diary’s “Best of CES 2019” award, GeekSpin’s “Best of CES 2019” award, dan Mashable’s “Best Tech of CES 2019” award.

Selain itu, telefon HONOR View20 ni juga turut memenangi T3’s “Best Smartphone of CES 2019” award, Tech Advisor’s “Best in Show 2019” award , TechRadar’s “CES Top Pick 2019” award, Trusted Reviews’ “Best of CES 2019” award dan Ubergizmo’s “Best of CES 2019” award.

Spesifikasi telefon ini pastinya tidak dapat disangkal lagi dengan rekaan yang futuristik disertakan dengan 48MP bagi kamera belakang dengan AI Ultra Clarity, paparan All-View, kamera 3D TOF dan 7nm Kirin 980 AI chipset dengan dwi NPU. Turut disertakan dengan GPU Turbo 2.0 dengan kapasiti bateri 4,000 mAh dan supercharge.

Nantikan kerana telefon ini bakal dilancarkan secara rasmi pada 22 Januari 2019 di Paris.

Baca juga:


Xiaomi Mi A3 Kini Dilancarkan Bagi Pasaran Eropah – Hadir Dengan Sistem Tri-Kamera Dan Snapdragon 665

Xiaomi pastinya sebuah jenama telefon pintar yang sering mendapat perhatian peminat telah melancarkan 1 lagi peranti terbaharunya yang dikenali sebagai Xiaomi Mi A3. Berbeza dengan peranti-peranti Xiaomi yang lain kerana ia hadir dengan berasaskan Android One.

Menariknya, peranti ini tampil dengan skrin bersaiz 6.08 inci dengan resolusi 720×1560 piksel. Dari aspek dalaman pula, ia dikuasakan oleh cip pemproses Snapdragon 665. Turut hadir dengan 6GB RAM dan storan sebesar 64GB / 128GB.

Aspek kamera juga tidak mengecewakan apabila ia hadir dengan sistem tri-kamera iaitu 48MP + 8MP (Ultra lebar) + 2MP(Depth) bagi kamera belakang. Manakala bagi kamera hadapan pula, ia hadir dengan dengan 32MP.

Xiaomi Mi A3 hadir dengan skrin 6.08-inci pada resolusi 720×1560 pixel, dijana cip Snapdragon 665, memori sehingga 6GB RAM, dan pilihan storan sehingga 128GB. Melengkapkannya juga adalah bateri berkapasiti 4030mAh. Dari aspek keselamatan pula, ia hadir dengan pengimbas cap jari dalam skrin.

Peranti ini bakal dijual pada harga €249 (kira – kira RM1150) manakala bagi varian 128GB, ia bakal dijual pada harga €279 (kira – kira RM1289).

Peranti ini hanya dilancarkan bagi pasaran Eropah dan tiada lagi desas-desus bahawa peranti ini akan memasuki pasaran negara-negara lain.

Artikel Berkaitan:


MWC 2020: vivo APEX 2020 Dibekalkan Teknologi Super Flashcharge 120W – Mengecas Penuh Dalam Hanya 13 Minit!

vivo baru-baru ini mengumumkan bahawa mereka bakal muncul dengan peranti baharu iaitu vivo APEX 2020 di Mobile World Congress (MWC) 2020, Barcelona pada 23 Februari ini. Siri APEX ukup dikenali sebagai barisan peranti konsep yang mempunyai ciri reka bentuk inovatif termasuk nisbah skrin ke badan yang tinggi, kamera super hebat, kamera selfie pop-up dan banyak lagi.

Bukan itu sahaja, bahkan peranti ini juga dibekalkan dengan dengan bateri tahan lama dan pengisian pantas yang luar biasa – teknologi Super Flashcharge 120W. Di mana, ia hanya memerlukan 5 minit untuk mengecas ke tahap 50% dan proses pengecasan penuh pula hanya dalam 13 minit sahaja!

Nampaknya cukup pantas untuk mengecas bateri dengan kapasiti 4,000mAh. Selain itu, Super FlashCharge 120W juga mempunyai teknologi pengecasan baharu dengan kabel Type-C yang disesuaikan. Pun begitu, spesifikasi utama peranti masih belum dikongsi dan segala – galanya bakal terjawab di acara MWC 2020 kelak. Kekal bersama eRing untuk lebih info terkini!


Rakuten Malaysia Dihentikan

Selepas hampir 4 tahun beroperasi sebagai salah satu stor atas talian di Malaysia, kini Rakuten mengumumkan akan menamatkan servis mereka pada bulan March. Langkah pemberhentian operasi ini juga diambil Rakuten Singapura dan Indonesia. Rakuten buat pertama kalinya diperkenalkan di Asia Tenggara apabila syarikat Jepun tersebut memulakan servis di Taiwan. Langkah-langkah pemberhentian servis sudah mula dijalankan, kini akaun Facebook dan Twitter Rakuten Malaysia sudah tidak lagi aktid dan dijangkakan tidak lama lagi notis akan mula diedarkan kepada pelanggan dan peniaga yang menggunakan platform Rakuten.

Pemberhentian servis di Malaysia tidak bermakna Rakuten tidak akan lagi beroperasi di sini, menurut beberapa sumber Rakuten bakal memeperkenalkan Rakuma, ia merupakan servis jualan antara pengguna, konsep yang sama dapat dilihat pada servis Mudah dan Carousell.


Pra-Tempahan iPhone XS/XS Max Eksklusif Di 11street – Harga Bermula RM4,999

iPhone XS dan iPhone XS Max baru sahaja dilancarkan dengan pembukaan pra-tempahan di negara-negara terpilih, laman e-dagang terkenal 11street turut menawarkan pra-tempahan iPhone terbaru ini dengan tawaran harga bermula RM4,999 untuk iPhone XS, manakala iPhone XS Max harga bermula RM5,499.

Pra-tempahan ini boleh didapati berasaskan first come first served, mulai hari ini dan penghantaran akan bermula 23 September 2018. Perkhidmatan bayaran ansuran sehingga 12 bulan tanpa kaedah juga ditawarkan, maklumat lanjut layari 11street.


Peraduan Swafoto Bersama V5Plus

Satu lagi peraduan dari Vivo!

Peraduan “Memories with V5 Plus” telah bermula dari 6 April 2017 hingga 24 April 2017. Anda hanya perlu menghantar gambar swafoto dengan syarat yang dikemukakan. Semak di bawah!


Siri OPPO Reno3 Kini Rasmi – Dijual Pada Harga RM1699!!!

Buat peminat OPPO, korang mesti teruja apabila OPPO telah melancar 2 peranti terbaharu yang dikenali sebagai OPPo Reno3 dan OPPO Reno3 Pro.

OPPo Reno3 Pro ini tampil dengan spesifikasi yang sangat baik iaitu apabila ia dihadirka ndengan skrin bersaiz 6.4″ AMOLED. Apa yang pasti, peranti ini dikuasakan oleh cip pemproses MediaTek Helio P95 dan dipadankan dengan RAM sebesar 8GB serta storan 256GB.

Dari aspek kamera pula, ia dihadirkan dengan 64MP + 13MP + 8MP + 2MP bagi kamera belakang dan kamera hadapan pula disertakan dengan dwikamera 44MP + 8MP. Uniknya mengenai peranti ini apabila ia dihadirkan dengan 5x zum hibrid dan 20x digital zum.

Dari aspek bateri juga baik apabila ia dihadirkan dengan kapasiti bateri sebesar 4025mAh dan dipadankan dengan pengecasan pantas 30W, VOOC Flash Charge 4.0.

Bagi OPPO Reno3 pula, spesifikasi tidak banyak beza dengan OPPO Reno3 PRo, namun dengan beberapa perbezaan. Peranti ini tampil dengan pemproses P95 dan dihadirkan dengan kamera utama 48MP dan hanya 1 kamera bagi kamera hadapan. Ia juga dihadirkan dengan pengecasan pantas VOOC Flash Charge 2.0 20W.

Berikut adalah harga jualan bari siri OPPO Reno 3:


HUAWEI Mate 10 Porsche Design Dibawa Masuk Ke Malaysia Pada Harga RM6,999

Berita baik kepada peminat Porsche Design, HUAWEI Malaysia baru sahaja mengumumkan bahawa mereka secara rasminya akan membawa masuk HUAWEI Mate 10 Porsche Design ke pasaran tempatan minggu ini, 8 Disember 2017.

Bagi anda yang masih belum tahu, HUAWEI Mate 10 PD ialah peranti yang mempunyai rekaan hampir sama dengan Mate 10 Pro. Apa yang membezakannya ialah storan dalaman kini dipertingkatkan kepada 256GB.

Secara kasarnya, perbezaan ketara boleh dilihat pada rekaan luar yang lebih eksklusif dengan nama Porsche Design di depan dan juga belakang. Selain itu, ia masih kekal dengan cip pemproses Kirin 970, RAM 6GB, dan sistem operasi Android 8.0 Oreo serta EMUI 8.0.

Malah kerangka kalis air dan debu IP67 juga menempatkan bateri sebesar 4,000mAh bersama sambungan USB Type-C. Skrin pula hadir dengan paparan OLED 6 inci FHD+ turut menawarkan speaker audio stereo di atas dan di bawah tanpa bicu 3.5mm audio jack.

Didatangkan hanya dengan pilihan warna Diamond Black, HUAWEI Mate 10 Porsche Design dijual pada harga runcit RM6,999 seunit.

Menariknya, di dalam kotak pembungkusan terdapat adapter pengecas, wayar, fon telinga, adapter audio, dan sarung kulit serba hitam. Ia akan mula dijual pada 8 Disember, Jumaat ini di kedai-kedai rasmi HUAWEI Experience Store seluruh Malaysia.


HUAWEI P40 & P40 Pro Muncul Di TEENA Dengan Sokongan Dual Mode 5G

HUAWEI P40 & P40 Pro kini muncul di pensijilan TEENA – Ia adalah dua daripada varian siri P dengan beberapa butiran yang bocor. Menurut maklumat pensijilan TENAA, HUAWEI P40 (model ANA-AN00 / ANA-TN00) dan HUAWEI P40 Pro (model ELS-AN00 / ELS-TN00) adalah peranti dengan sokongan dual-mode 5G dan akan dilengkapi dengan pemproses Kirin 990 5G.

Ia juga dikatakan menyokong slot dual SIM dan tidak mengejutkan ia berjalan pada Android. Terdahulu, terdapat khabar angin bertiup di mana HUAWEI P40 akan dilengkapi dengan dwi kamera hadapan dan modul lensa matriks yang menempatkan sejumlah kamera – termasuk lensa utama, lensa ultra-sudut lebar dan sensor ToF.

[ S U M B E R ]


Reka Bentuk Hadapan Xiaomi Mi CC9 Pro Tertiris?! Skrin Melengkung + Takuk Kecil Titisan Air

Seluruh dunia baru sahaja dikejutkan dengan pendedahan Xiaomi Mi CC9 Pro dan Mi Note 10, yang menurut Xiaomi kedua-dua peranti baharu ini bakal menggunakan kamera 108MP yang mampu menghasilkan kualiti gambar terunggul.

Terkini, Slashleaks tertiris pula gambar reka bentuk hadapan sebuah peranti yang dikhabarkan ialah Mi CC9 Pro. Melalui apa yang dilihat, Mi CC9 Pro menggunakan rekaan skin melengkung dan takuk kecil seakan titisan air yang meletakkan kamera swafoto.

Dijangka ukuran skrin di antara 6.1 ~ 6.3 inci, dan melengkapkan cip Snapdragon 730G. Maklumat selebihnya kita nantikan pelancaran rasmi pada 5 November 2019.


Lenovo Raikan Sambutan Hari Raya Dengan Pelbagai Tawaran Menarik!

Sebagai meraikan sambutan Hari Raya yang bakal tiba beberapa hari lagi, Lenovo Malaysia telah memberi ganjaran dengan Lenovo meraikan Hari Raya dengan pelbagai tawaran menarik termasuk baucer bernilai sehingga RM500, hadiah percuma, promosi jaminan Lenovo PremiumCare dan juga peluang untuk membeli produk Star Wars: Jedi Challenges hanya RM249.

Bermula sekarang sehingga 15 Julai 2018, pelanggan yang membeli produk terpilih Lenovo dari siri All-in-One (AIO), Desktop, Thin & Light, Mainstream, Yoga serta Legion akan mendapat harga diskaun bersama hadiah dan baucer percuma sehingga RM500. Di antara model yang mendapat diskaun adalah :

Lenovo IdeaCentre AIO 310 & 520 – Tebus baucer bernilai sehingga RM100

Lenovo IdeaCentre 310s, 510s & 510 – Tebus baucer bernilai sehingga RM100

Lenovo IdeaPad 320, 320s, 520s & 720s – Percuma Lenovo HR Band G10 & baucer bernilai sehingga RM100

Lenovo Yoga 520, 720 & 920 – Percuma headset JBL, Lenovo HR Band G10 & baucer bernilai sehingga RM500

Lenovo Legion Y520, Y720 dan Y920 – Percuma tetikus garming, mouse pad, gaming armored backpack & tebus baucer bernilai sehingga RM500

Selain itu, sepanjang bulan Jun 2018 juga pelanggan yang membeli notebook jenama Lenovo akan mendapat diskaun untuk produk Star Wars: Jedi Challenges. Kini anda boleh membeli Star Wars: Jedi Challenges pada harga hanya RM249 (RRP : RM775).

Manakala perkhidmatan Lenovo PremiumCare yang diperkenalkan kepada pelanggan sebelum ini telah dilanjutkan sehingga 15 Julai 2018. Pelanggan yang membeli komputer riba Lenovo terpilih layak untuk menaik taraf daripada jaminan standard mereka kepada Lenovo PremiumCare. Terdapat dua jenis pilihan jaminan seperti di bawah:

Menaik taraf dua tahun untuk jaminan Lenovo PremiumCare pada harga RM46.90, yang pada asalnya berharga RM379.

Jika terdapat masalah, pelanggan boleh mendapatkan bantuan daripada kakitangan khidmat pelanggan PremiumCare tidak kira hari, di mana ia dibuka tujuh hari seminggu bermula pada pukul 9 pagi hingga 9 malam.

Untuk maklumat lanjut mengenai produk Lenovo, boleh layari laman rasmi Lenovo Malaysia, manakala untuk perkhidmatan pula boleh layari Lenovo PremiumCare.


Bend Test! iPad Pro Terbaharu Mudah Melengkung?!

Jika anda berkira-kira untuk membeli iPad Pro yang terbaharu ini, mungkin anda perlu berfikir dua kali selepas melihat video ini. JerryRigEverything menjalankan tugasnya seperti biasa dengan menguji ketahanan iPad Pro.

Apple berkata iPad Pro adalah tablet hebat masa kini yang boleh buat apa sahaja anda mahukan. Tetapi nampaknya dari segi ketahanan, ianya tidak begitu hebat. Jawapan ada dalam video ujian di bawah ini.

Jika masih ingin membeli tablet ini, pastikan anda menjaganya dengan baik!


ASUS VivoBook Ultra K403 Rasmi – Harga Jualan Bermula RM2,699!

Seiring pelancaran ASUS VivoBook Ultra A412 & A512, syarikat tersebut turut menampilkan kemunculan sebuah lagi model terbaharu iaitu ASUS VivoBook Ultra K403. Kehadiran komputer riba ini ternyata menarik perhatian ramai sekaligus menjanjikan pengalaman multimedia terbaik.

ASUS VivoBook Ultra K403 hadir dengan paparan Skrin 14 inci FHD (1920 x 1080) dengan NanoEdge Serta bezel senipis 4.1mm Serta 87% nisbah skrin ke kerangka. Dengan kad grafik Intel HD Graphics 620 pastinya menambahkan lagi keterujaan menggunakan komputer riba ini.

Dalam pada itu, dari aspek memori pula, ia disertakan dengan 8GB LPDDR3 2133GHz on board memory dan Storan 512GB PCIe Gen3 x2. Kapasiti Bateri turut tidak mengecewakan Apabila ia tampil dengan 72Wh lithium-polymer battery (4-cell) yang mana dikhabarkan mampu bertahan sehingga 24jam.

Tersedia dalam dua varian warna menarik iaitu Silver Blue dan Petal Pink, komputer riba ini boleh didapati pada harga berikut :

📌 ASUS VivoBook Ultra K403 i3 – RM2,699
📌 ASUS VivoBook Ultra K403 i5 – RM3,399

Menerusi majlis tersebut juga, turut berlangsung pertunjukkan fesyen daripada pereka terkena tanah air iatu Kittie YiYi yang mempamerkan koleksi yang meriah dengan warna dan rekaan yang diinspirasikan oleh Siri ASUS Vivobook Ultra.


Reviu Eksklusif: realme 6i Memang Murah!! Tapi Power Ker?

realme 6i baru sahaja dilancarkan dan sememangnya peranti ini pastina mampu milik dan sangat murah!!! Tapi kalau murah pun tapi tak memberikan pengalaman penggunaan yang baik juga tidak ada gunanya!! Buat sakit hati je kan. Jadi jom tengok realme 6i ni berbaloi atau tidak!!

Korang tengok dahulu spesifikasi peranti ini. Menganjam atau tak untuk kelasnya!!

Kalau korang tengok rekaan peranti ini, ia tampil dengan rekaan yang sangat kemas khususnya di panel belakang yang memperlihatkan kekemasan perincian. Boleh dikatakan bahawa rekaan peranti ini tidak nampk murah, malahan ia tampk lebih elegan dan seperti peranti flagship.

Susunan kamera yang menegak menambahkan lagi elemen kekemasan yang membuatkan ia lebih tersusun. Pengimbas cap jari turut dihadirkan pada panel belakang membuatkan mudah untuk anda unlock peranti anda! Jom tengok lagi rekaan keseluruhan peranti ini!

Okay kalau korang tengok paparan telefon ini pula, ia dikategorikan dalam kelas yang masih okay. Ia tampil dengan skrin 6.5″ IPS LCD HD masih memberikan tontonan yang baik. Warna yang terhasil dan perincian pada skrin masih boleh di kelaskan sebagai OKAY!! Untuk harga peranti ini, ia sangat sesuai. Ia juga sangat luas ketika menonton atau bermain game. Cuma takuk yang menempatkan kamera hadapan seperti agak klishe. Tapi bagi kelas telefon ini, ia masih okay!

Pemproses ini seperti otak kepada telefon kita. Kalau pemproses tak perform, makan telefon kita hanya membazir kalau beli. realme 6i ini hadir dengan pemproses MediaTek Helio G80 dan dipadankan dengan RAM sebesar 4GB dan Storan sebesar 128GB. Sepanjang menggunakan telefon ini, tiada lag walaupun ketika bermain atau membuka aplikasi.

Jadi kami cuba menguji peranti ini bagi melihat sejauh mana prestasi dalaman peranti ini menggunakan AnTuTu Benchmark. Tampak ia memperlihatkan hasil yang sangat baik bagi kelasnya. Berikut adalah hasil ujian peranti ini:

Kalau nak tahu, realme 6i ini tampil dengan kamera utama 48MP + 8MP + 2MP + 2MP dan kamera hadapan pula ia dihadirkan dengan 16MP. Apa yang boleh kami katakan, kualiti gambar khususnya kamera utama sangat baik. Perncian hasil gambar sangat baik dan tepat. Warna yang terhasil sangat jelas, terang dan habis tepat dengat realiti. Jadi gambar adalah lebih real dan tidak ‘fake’. Berikut adalah hasil gambar dari peranti ini:

Ini memang tak dapat disangkal lagi, apabila kapasiti bateri realme 6i sangat besar dan mampu bertahan lama. Dengan kapasiti 5000mAh dan tampil dengan pengecasan pantas membuatkan ia berdesup kencang ketika di cas. Namun sepantas mana? Jadi kami mula melakukan ujian pengecasan ke atas peranti ini.

Kami mula mengecas peranti ini pada jam 2.17  iaitu ketika bateri berada pada paras 3%.

Ia dicas penuh iaitu 100% pada jam 4.45. Mengambil masa hanya selama 27 minit. Jad not bad jugq nih!!!

Secara keseluruhan, telefon ini memang terbaik bagi kelasnya. Sungguhpun harga murah, tapi ia memamparkan prestasi yang tip top. Kalau peranti Flagship tapi lag tak guna jugak kan. Jadi berbaloi kalau korang nak beli realme 6i ini!


Samsung Galaxy Watch3 Edisi Titanium Dirasmikan – Dijual Pada Harga Kira – Kira RM22480!!

Tidak mahu ketinggalan di belakang, Samsung turut memperkenalkan jam tangan pintar terbaharunya yang dikenali sebagau Samsung Galaxy Watch3 Edisi Titanium.

Seperti namanya, jam tangan ini dibina dengan titanium. Ia tampil dengan skrin 1.4″ Super AMOLED dan sebesar 45mm.

Hadir dengan pemproses Exynis 9110 dan dipadankan dengan RAM 1GB dan storan 8GB. Kapasiti bateri pula disertakan dengan 340mAh.

Jam tangan pintar ini juga turut dihadirkan dengan Gyro, ECG, Accelerometer dan lain-lain. Peranti ini dijual pada harga $600 (kira-kira RM2480)


Huawei Bantu Platform E-Dagang Realisasikan Potensi Mudah Alih dengan Petal Merchant Centre Serba Baharu

SINGAPURA, 21 Mei 2021 /PRNewswire/ — Semasa berlangsungnya eTail Asia, sidang kemuncak & ekspo maya untuk peserta-peserta Asia yang terkemuka dalam e-dagang dan pemasaran digital, enjin gelintar natif Huawei Mobile Services (HMS) – Petal Search, memperkenalkan Petal Merchant Centre (PMC) baharu, platform yang direka untuk menyokong inovasi dan pertumbuhan perniagaan e-dagang.

PMC ialah platform pelancaran dan pengurusan produk dalam talian secara sehenti untuk rakan kongsi e-dagang mengkonfigurasi bagaimana produk daripada laman sesawang mereka akan muncul dalam enjin Petal Search yang bertujuan untuk mengoptimumkan pengalaman pengguna dan menyerlahkan potensi penuh aktiviti membeli belah dalam talian.

“Pelancaran PMC menunjukkan komitmen kami untuk mengukuhkan kerjasama bersama rakan kongsi global dan tempatan serta menyampaikan saluran terbaik yang ada bagi memenuhi strategi perniagaan mudah alih mereka,” kata Shane Shan, Pengarah APAC Huawei Consumer Cloud Service. “PMC dilengkapi dengan beberapa alat e-dagang bagi menyelaraskan proses pengurusan dan meningkatkan produktiviti. Selain itu, platform ini turut disokong oleh alat dan analisis sokongan data bagi membantu rakan kongsi e-dagang menyusun maklumat dan tinjauan produk mereka dengan lebih baik bagi meningkatkan prestasi jualan.”

Platform Petal Merchant Centre HMS dilengkapi dengan alat e-dagang komprehensif bagi menyelaraskan proses pengurusan produk merentas berbilang titik sentuhan dalam ekosistem Huawei, yang bertujuan untuk membantu rakan niaga menyerlahkan potensi penuh aktiviti membeli belah mudah alih.

Petal Merchant Centre – Perkhidmatan yang Diselaraskan untuk Platform E-dagang dan Pelanggan mereka

PMC baharu ini menawarkan pelbagai fungsi perkhidmatan e-dagang yang mudah digunakan untuk rakan kongsi memuat naik maklumat produk, mengurus status produk serta memantau prestasi keseluruhan dan kadar klikan kesemuanya di bawah satu bumbung. Platform tersebut menyokong akses data berstruktur dan rakan kongsi boleh memilih dengan cara terbaik alat yang paling sesuai untuk senario dan matlamat pembangunan khusus, lalu menjadikan perkhidmatan PMC benar-benar disesuaikan.

Di samping itu, PMC juga merupakan sistem sokongan algoritma AI yang membolehkan rakan kongsi memanfaatkan faedah-faedah daripada fungsi-fungsi pembelajaran mesin yang canggih seperti penglihatan komputer (CV), penyahtaksaan dan perlombongan tag dengan mudah.

Petal Merchant Centre Fokus pada Pendekatan Bersasaran yang Berkesan terhadap Pemasaran

PMC menyediakan persekitaran digital yang menarik untuk rakan kongsi mencari dan berhubung dengan audiens sasaran. Dengan fungsi ‘Iklan Membeli Belah’ (‘Shopping Ads’) baharu, rakan kongsi e-dagang kini boleh meletakkan iklan-iklan produk melalui ‘Carian Imej’ (‘Image Search’) Petal Search. Iklan Membeli Belah menyasarkan pengguna mengikut data tingkah laku pengguna bagi memastikan pesanan iklan sampai kepada audiens yang tepat dengan cara yang menjimatkan kos.

Peniaga runcit juga boleh menggunakan PMC sebagai alat untuk memantau pendedahan suapan produk dan kadar klikan pada waktu sebenar, lalu menyediakan data dinamik yang tepat kepada perniagaan berdasarkan tingkah laku pelayaran pengguna Petal Search.

Selain daripada pendaftaran yang mudah dan pengalaman pelanggan yang lebih baik, PMC juga menyediakan rakan kongsi dengan akses kepada lebih daripada 730 juta pengguna global HMS. Ini dapat dijayakan melalui strategi ‘1+8+N’ Huawei yang mewujudkan ekosistem pintar terhubung sepenuhnya melalui peranti mudah alih dan aplikasi Huawei termasuk telefon pintar, Huawei Visions, tablet dan banyak lagi bagi menawarkan pelbagai titik masuk kepada perniagaan untuk meningkatkan selanjutnya keterlihatan produk mereka.

Rakan kongsi e-dagang kini boleh mendaftar dengan PMC melalui https://unibox.petalsearch.com/shopping/index.html, hanya dengan mengesahkan laman sesawang produk mereka secara dalam talian, menghasilkan suapan produk dan kemudian memberi reaksi kepada kemas kini API kandungan masa sebenar.

Petal Search ialah enjin gelintar natif oleh HMS. Aplikasi ini meningkatkan pengalaman pengguna dengan memperkenalkan lebih banyak kategori carian termasuk aplikasi, berita, imej dan banyak lagi. Untuk mengetahui lebih lanjut mengenai Petal Search, sila kunjungi: https://consumer.huawei.com/en/mobileservices/search/

Keywords:  Computer Software Computer/Electronics Electronic Commerce Internet Technology Telecommunications New products/services Trade show news

Source: PRNEWSWIRE


Acer Melancarkan Siri Komputer ‘Aspire’ Terbaru – Aspire 3 & Aspire 5

Selain daripada komputer permainan, Acer juga tidak lupa untuk melancarkan komputer riba fleksibel terbaru dengan rekaan yang anggun menggunakan kerangka logam malah masih lagi mengekalkan ciri nipis dan ringan.

Dengan berat 1.8kg untuk model Aspire 3 dan 2.2kg bagi model Aspire 5, ia mudah dibawa ke mana-mana tanpa membebankan anda.

Apakah perbezaan yang cuba ditonjolkan oleh kedua-dua komputer riba ini? Lihat jadual yang disediakan ini.


Smartphone Dengan RAM 6GB Pertama Di Dunia Telah Muncul

Jika dilihat peranti di pasaran ketika ini, rata-rata model flagship hadir dengan RAM 4GB. Anda pastinya sudah merasakan spesifikasi tersebut sudah cukup bagus bukan?! Kini tidak lagi, kerana sudah ada smartphone yang mempunyai RAM sebesar 6GB.

Smartphone tersebut dikeluarkan oleh Vivo dan dikenali sebagai XPlay5, spesifikasi yang ditawarkan jelas memperlihatkan smartphone ini ternyata disasarkan kepada mereka yang mementingkan prestasi. XPlay5 hadir dengan skrin berukuran 5.43 inci Super AMOLED, ia dikuasakan pemproses Snapdragon 820, kamera utama 16 megapiksel dengan sensor Sony IMX298 f/2.0 serta kamera depan beresolusi 8 megapiksel, kapasiti bateri pula sebesar 3600mAh dengan sokongan pengecasan pantas. Jadi adakah anda berminat dengan XPlay5?


Beberapa Servis Maybank Tidak Dapat Digunakan Pada 1 Disember!!!

Bagi pengguna Maybank, ada sesuatu yang anda perlu ambil cakna apabila dilaporkan beberapa servis tidak dapat digunakan pada 11 Disember ini.

Berikut adalah senarai servis yang tidak berfungsi pada hari tersebut!

Servis ini tidak boleh digunakan dari jam 11.30 malam hingga 11.59 malam.